2 март, 2021, 21:45\nТеглар:Санжар Турсунов | Элнур Абдураимов\nҒалабалар кўп бўлди...\nРоссия пойтахти Москва шаҳрида ташкил этилган профессионал бокс кечаси натижалари эълон қилинди. Турли мамлакатлардан келган кучли чарм қўлқоп усталари иштирокида ўтказилган мусобақада ўзбек бокс мактаби тарбияланувчилари ҳам рейтинг жангларида иштирок этди.\nТаниқли боксчиларимиздан Элнур Абдураимов профессионаллар ўртасидаги еттинчи жангини 20 ёшли Шерзод Абдураҳмоновга қарши ўтказди. Олти раундлик беллашувда Шерзод тажрибали рақибига жиддий қаршилик кўрсатди. Охиригача кескин ва муросасиз курашларга бой бўлган беллашувда Абдураимов очколар ҳисобида ғолиб чиқди.\nЭлнурнинг олтита учрашувдан иборат нокаутлар серияси, шу тариқа, еттинчи жангда тўхтади.\nМусобақанинг асосий жангида Мирзакамол Неъматов россиялик тажрибали боксчи Марат Хузеевга қарши рингга чиқди. Кучли зарбага эга боксчимизга бу тўқнашувни ўз фойдасига ҳал қилиш учун 42 сония керак бўлди холос. Профессионал рингда 39-жангини ўтказган россиялик чарм қўлқоп устаси ўзбек йигитининг муштидан кейин ўрнидан тура олмади.\nМирзакамол Неъматов кетма-кет тўртинчи ғалабасини нишонлади.\nТаъкидлаш жоизки, Марат Хузеевни ўз даврида машҳур боксчилар билан ҳам жанг қилиб, ном қозонган. Хусусан, россиялик боксчи амалдаги жаҳон чемпиони Сауль Альварес, Айдин Селжук, Виктор Плотников, Реда Зам Зам каби таниқли чарм қўлқоп усталари билан беллашган.\nБундан ташқари, ўзбекистонлик боксчилардан Шоҳжаҳон Эргашев ва Музаффар Расулов Хузеевни нокаут қилган бўлса, Бахтиёр Жўраев имкониятни бой бериб қўйган эди.\nФарғоналик Баҳромжон Фозилов ҳам учрашувни муддатидан олдин якунлади. Тожикистонлик Нозимжон Тожибоевга қарши ўтказилган жангнинг иккинчи раундида ҳамюртимизнинг аниқ зарбаси таъсирида тожикистонлик боксчи рингга қулади ва оёққа тура олмади.\nБаҳромжон бир мағлубият ва икки дурангдан сўнг, кетма-кет иккинчи нокаутини нишонлади.\nҲаваскор боксда катта тажриба тўплаб, кейин профессионал фаолиятини бошлаган Санжар Турсунов ҳам ўзбекистонлик бокс мухлисларини хушнуд этди. Икки йилдан кўпроқ ват мобайнида рингга чиқмаган Санжар анча тажрибали рақибга рўбарў келди. Беларуслик Юрий Биховцев олти раундлик рейтинг жангида ҳамюртимизга жиддий қаршилик кўрсатди. Бироқ, бу гал ёшлик шижоати тажрибадан устун келди ва Турсунов кетма-кет иккинчи ғалабасига эришди.\nЯна бир боксчимиз Аббос Маҳаматйўлдошев тўрт йиллик танаффусдан кейин яна рингга қайтди. Москвада шуғулланаётган ҳамюртимизнинг профессионал рингдаги фаолияти омадсиз бошланганди. 2015 ва 2017 йилларда иккитадан учрашувда мағлубиятга учраган Аббос ягона ғалабасидан сўнг, фаолиятини тўхтатганди.\n23 ёшли андижонлик боксчи бу йилдан фаолиятини тиклади ва бешинчи жангини россиялик Начин Чамболдуга қарши ўтказди. Тўрт раундлик жангда кучлар тенг келди ва ҳакамлар бир овоздан дуранг натижа берди.\nБугун Санжар Турсунов ва Элнур Абдураимов жанг қилади


Покистон: собиқ бош вазир Навоз Шариф сайловларда кўп овоз олган - BBC O'zbek\nImage caption Покистон собиқ бош вазири Навоз Шариф яна қудратга қайтмоқда.\nПокистон собиқ бош вазири Навоз Шариф 11 майда бўлиб ўтган парламент сайловларида ўзининг "Покистон мусулмонлар лигаси" партияси ғалаба қозонганини эълон қилди.\nШанба кунги сайловнинг норасмий натижаларига кўра, жаноб Шариф етакчилигидаги Мусулмон Лигаси парламентда кўп ўринни қўлга киритган.\nУ ўзининг уйида партияси раҳбарлари билан янги ҳукуматни шакллантириш мақсадида мулоқотларни бошлаган.\nЖаноб Шариф сўзларига кўра, халқ ўзининг партияси мамлакатга ўзгаришлар олиб кела олишига ишонишларини намойиш этган.\n"Натижалар эълон қилиб борилмоқда, лекин катта ишонч билан айтиш мумкинки: Покистон мусулмонлар лигаси кўпчилик овозни қўлга киритади. Эрталабгача вазият ўзгармаслиги учун дуо қилинглар",- деб айтган Навоз Шариф ўзининг Лахордаги фирқа офисида ғалабани нишонлашга йиғилган тарафдорларига қарата.\n"Бизга берган яна бир имконияти учун Аллоҳга шукрона айтишимиз керак", деган Навози Шариф ғалабани байрам қилаётганлар қаршисида.\nШу билан бирга, жаноб Шариф ғолиб сифатида сайловдаги рақибларини мамлакатдаги муаммоларни биргаликда ечиш учун ўзаро мулоқотга таклиф этган.\nАйни пайтда Марказий сайлов қўмитасида овозларни кўриб чиқиш давом этмоқда, расмий натижалар кейинги ҳафтада эълон қилиниши кутилади.\nМарказий сайлов қўмитаси вакилининг билдиришича, миллий ва маҳаллий сайловларга аҳолининг 60-80 фоизи иштирок этган. 2008 йилги сайловларда бу кўрсаткич 44 фоизни ташкил қилгани айтилади.\nПокистондаги сайловлар мамлакатнинг 66 йиллик тарихида муҳим ўрин тутиб, илк бор ўтаётган демократик сайлов сифатида қайд этилган.\nКузатувчилар сайловчиларнинг ўта фаоллигини таъкидлашган.\nСайловлар ўтишидан олдин хавфсизлик чоралари ўта кучайтирилган, мамлакатдаги сайлов масканларига 600 мингга яқин ҳарбийлар жойлаштирилган. Лекин шунга қарамасдан, сайловлар қатор портлашлар ва жангарилик ҳужумлари манзарасида бўлиб ўтган.\nТеррорчилик ҳужумларида 20 киши ҳаётдан кўз юмгани хабар қилинган.\nОлдинроқ Покистон Толибони сайловларни "ноисломий" деб атаб, уни бойқот қилишга чақирган ва ҳужумлар уюштириш билан таҳдид қилган эди.\nСайловлардан олдин Покистон жангариларнинг мамлакатга кириб келишини олдини олиш мақсадида Эрон ва Афғонистон билан чегараларини ёпганини билдирди.\nРасмийларга кўра, чегаралар уч кун давомида ёпиқ қолади.\nImage caption Навоз Шарифнинг тарафдорлари унинг ғалабасини байрам қилишган.\nСобиқ бош вазир Навоз Шариф яна ғалабага эришишгача жуда кўп нарсаларни бошдан кечирди. Ўтган гал қудратдан кетганидан бери у ҳибсга олинган, коорупцияда қатор айбловларга юз тутган, генерал Парвез Мушарраф томонидан давлат тўнтаришини бошдан кечирган ва ниҳоят муҳожиратда яшашга мажбур бўлган. 2007-йилга келиб, унинг Покистонга қайтишига рухсат берилганди. 2008-йил эса, у президент Мушаррафнинг ўзини ҳукуматдан кеткизишга ҳисса қўшди. Ана шуларнинг ҳаммасидан омон чиқиб сайловларда ғалаба қилмоқда. Айтилишича унинг ғалабаси анчайин муайян ва ҳукумат тузишда мушкулликларга дуч келмайди. Кеча ғалабанинг дастлабки белгилари пайдо бўлиши билан унинг оффиси атрофида байрам бошланиб кетди. Навоз Шарифнинг ўзи эса матбуот ўнгига чиқиб, келгуси беш йил мобайнида мамлакатни ҳозирги абгор аҳволдан олиб чиқишга ҳаракат қилишини айтди.\nНАТО кейинги йилдан ўз қўшинларини Афғонистондан олиб чиқар экан, Навоз Шарифнинг тутадиган сиёсати қандай бўлиши кўпчиликни қизиқтиради. Кузатувчиларнинг фикрича, у сайловолди кампанияси давомида ҳарбий сиёсатдан кўра, диний ҳуқуқлар томон ўзини яқин тутган бўлса, келажакда бу сиёсатини кўриб чиқиши керак бўлиши мумкин.\nТаҳлилчилар Навоз Шарифнинг ғалабасини унинг мамлакатдаги энергия тақчиллиги муаммоларига эътибор қаратиш ва иқтисодни барқарорлаштириш бўйича берган ваъдалари билан боғлашмоқда. Шунингдек, унинг ғалабаси мамлакатнинг 60 фоиз аҳолиси истиқомат қиладиган Панжобнинг қўллаб қувватлаши билан бевосита боғлиқлиги айтилади. Навоз Шариф келажакда янада кўпроқ дастакка эга бўлиши учун мамлакатнинг бошқа қисмларига ҳам эътибор қаратиши керак.\nНавоз Шарифнинг асосий рақиби Имран Хон мухолифат раҳбари бўлиш учун етарли овоз тўплаган. У Пешаворда юқори овоз олишга муваффақ бўлган.\nПокистон халқ партияси эса мағлубиятга учраган.\nБундан олдин, собиқ президент генерал Парвез Мушарраф ҳам сайловларда қатнашиш учун Покистонга қайтган, лекин у ҳибсга олиниб, сўнгра сайловларда қатнашиш ҳуқуқидан маҳрум қилинган эди.


Тошкентдаги бекатлардан бирида телефонларни қувватлаб олиш мумкин » Ўзбекистон янгиликлари – Zamin.uz\nТошкентдаги бекатлардан бирида телефонларни қувватлаб олиш мумкин\nМетронинг «Ойбек» станцияси яқинидаги автобус бекатидан фойдаланувчи Тошкент жамоат транспорти йўловчилари учун мобиль қурилмаларни қувватлаб олиш имконияти пайдо бўлди. Бу ҳақда "Gazeta.uz" хабар берди.\nЛойиҳа шаҳарда тўхташ комплексларини ўрнатиш билан шуғулланувчи JCDecaux UZ агентлиги томонидан Bravo Pharma фармацевтика фирмаси реклама кампанияси доирасида амалга оширилди.\nJCDecaux UZ`нинг «Газета.uz»га хабар қилишича, бу Ўзбекистон пойтахтидаги телефон ва бошқа гаджетларни қувватлаш мумкин бўлган илк бекат ҳисобланади. Бунинг учун юқори даражадаги гавжум бўлган жой — яқинида метро станциясидан ташқари олий таълим муассасалари ва бошқа муассасалар ўрин олгани инобатга олинди.\nРеклама берувчиларни шу турдаги намуна қизиқтирган тақдирда, бошқа бекатлар ҳам шундай қурилма билан жиҳозланиши таъкидланди.\n11:52 Тошкентда бепул Wi-Fi’ли биринчи автобус бекати очилади\n22:59 Тошкентда яна 80та янги автобус йўналиши ташкил қилинади


Қувайтлик ошпазлар мастер-класс ўтказди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚувайтлик ошпазлар мастер-класс ўтказди\nБўлиқ ва хуштаъм, иссиқ ва иштаҳа қўзғатувчи бўғирсоқлар. Қозоғистондаги бирорта дастурхон бу анъанавий миллий таомдан айро эмас. Ачитқили ундан тайёрланган, қовурилган енгилгина золдирчалар қозоқ меҳмондўстлиги рамзи ҳисобланади. Шуни ҳам айтиш керак, шунга ўхшаш таом Жанубий-Ғарбий Осиёда ҳам тайёрланади. Фақат у дастурхонга десерт ҳисобида тортилади.\nJOMANA JAFFAR, ОШПАЗ, /ҚУВАЙТ/:\n- Биз хамир қорамиз, ун, сода, туз соламиз. Қозоқ бўғирсоқлари каби мойда қовурамиз. Бироқ унинг қозоқ бўғирсоғидан фарқи шундаки, дастурхонга турли шарбатлар билан бирга тортилади. Мана, ҳозир мен у билан бериладиган шакарли қиёмни ҳозирлаяпман.\nЎз ватанида ном қозонган ошпаз Жомана Жаъфар ва Зиёд Ҳамадаҳ Қозоғистон пойтахтида шу мамлакат миллий таомларини тайёрлаш бўйича мастер-класс ўтказди. Яқин кунларда қўли ширин усталар Қозоғистонда ўтаётган Қувайт кунларида ҳам иштирок этади. Бу давр мобайнида улар анъанавий қозоқ ошхонасининг энг мазали таомлари билан танишиш ниятида.\nZEYAD HAMADAH, ОШПАЗ, /ҚУВАЙТ/:\n- Қозоқ бешбармоғини татиб кўрдим. Катта идишда пиширилган гўшт ва хамир тортилар экан. Бизда ҳам шунга ўхшаш таом бор, фақат хамир ўрнига гуруч тайёрлаймиз. Таомларимиз бир-бирига яқин. Келажакда тажриба алмашиш учун яна келишга умид қиламан.\nмастер-классҚувайтJomana JaffarZeyad Hamadahошпаз


Бир неча юз кишидан иборат маҳаллий аҳоли Хоруғ шаҳар маъмуриятидан шаҳардан ДАН постини ва ҳуқуқни сақлаш органларининг қушимча кучларини олиб чиқиб кетишни талаб қилишди.\nТОШКЕНТ, 8 ноя – Sputnik. Тожикистоннинг Тоғли – Бадахшон автомном округининг Хоруғ шаҳрида маҳаллий аҳоли шаҳардаги давлат автомобил назорати пости ўрнатилишига қарши намойиш ўтказди, деб хабар қилмоқда Sputnik Тожикистон.\nБир неча юз кишидан маҳаллий аҳоли Хоруғ шаҳар маъмурияти биноси олдидан тўпланишди. Шаҳардан ДАН постини ва ҳуқуқни сақлаш органларининг қушимча кучларини олиб чиқиб кетишни талаб қилишган.\nТоғли Бадахшон вилояти раҳбари Ёдгор Файзов сўзга чиқиб намойишчилар талабларини эшитди ва Бўлиб ўтган воқеани текшириш учун махсус комиссия ташкил қилинишини хабар қилди.\nШуниндек вилоят раҳбари Хоруғда милиция постлари қонунийчилик ва ҳуқуқ тартиботни таъминлаш мақсадида бир қанча муддат сақланиб қолишини таъкидлади ва аҳолидан ушбу пост фаъолиятига халақит бермасликни сурашди.\nЭслатиб ўтамиз, Хоруғ шаҳрида 4 ноябрдан 5 ноябрга ўтар кечаси маҳаллий аҳоли ва ДАН пости ходимлари орасида отишма бўлган ва унинг оқибатида икки нафар маҳаллий аҳолининг жароҳатланган эди.\nҲукумат шундан сўнг ҳукумат хабарида "ёш йигитлардан иборат жиноий гуруҳ, норасмий раҳбари Хурсанд Мазоров бошчилигида Хоруғ шаҳрида ДАН ходимлари ишларига халақит қилишга уринишган", дейилган эди.\nТожикистоннинг Тоғли-Бадахшон автомном округида жиноятчиларни ва гиёҳванд моддалари сотувчиларги қўлга олишга қаратилган саъй-ҳаракатларига қарамасдан, вазият нотинчлигича қолмоқда. Илгарироқ Тожикистон президенти Имомоли Раҳмон ушбу округга ташриф буюриб Ёдгор Файзовни минтақа раҳбар этиб тайинланган эди.


Уламоларнинг самимий мулоқоти икки элни янада жипслаштирди | FargonaZiyo.uz\nАсосий/ЯНГИЛИКЛАР/Уламоларнинг самимий мулоқоти икки элни янада жипслаштирди\nБугун, 26 июнь куни Қирғизистон мусулмонлари идораси раиси, муфтий Мақсадбек Токтамушев бошчилигидаги Қирғизистон делегациясининг Фарғона вилояти Сўх туманига ташрифи доирасида маҳаллий аҳоли вакиллари билан мулоқотлар ўтказилди.\nМеҳмонларга Ўзбекистон мусулмонлари идораси раиси, муфтий Усмонхон Алимов ҳазратлари ва Дин ишлари бўйича қўмита раиси Абдуғофур Аҳмедов ҳамроҳлик қилдилар. Ушбу самимий мулоқотларни маҳаллий аҳоли вакиллари чексиз мамнунлик ва катта олқишлар билан қарши олдилар.\nТаъкидлаш жоизки, Фарғона вилояти Сўх тумани тарихи узоқ ўтмишга бориб тақалади. Хусусан, чашма булоғи ҳам шундай. Бу ерда азалдан аҳил-иноқ ва ўзаро тотувликда яшаб келаётган ўзбек, тожик ва қирғиз халқлари шу булоқ сувидан бирдай фойдаланади. Сўнгги вақтлардаги Чашма қишлоғида содир бўлган нохуш воқеада бир қанча одамлар азият чекди. Аллоҳга шукрки, бундай қалтис вазиятга ўз вақтида барҳам берилди. Икки давлат раҳбарлари ҳар қандай масалани музокаралар асосида тинчлик йўли билан ечим топишди.\nМуҳтарам Президентимиз ташаббуслари билан ташкил этилган икки давлатнинг чегарадош вилоятлари мутасаддилари мажлисларида бу каби масалаларга эътибор қаратилиб, ҳал этиш йўллари муҳокама қилинди.\nТашкил этилган қўшни мамлакатлар таниқли уламолари ва дин пешволарининг маҳаллий аҳолиси билан бўлган учрашувларида ҳудуддаги барча муаммолар тинч ва муроса йўли билан ҳал этилишини алоҳида таъкидланди. Узоқ йиллар давомида қирғизлар, ўзбеклар ва тожиклар азалдан ўзаро тинч-тотув, қуда-анда бўлиб яшаб келгани, бундан кейин ҳам шундай давом этиши аждодларимиз тутган йўл – чин мўминлик, биродарлик сифати эканини алоҳида баён этилди.\nСўз олган нотиқлар ўз навбатида, бугунги мураккаб даврда зиддиятли масалаларни ҳал этишда турли фитналарга берилмаслик, гап-сўзларга учмаслик ва ҳар қандай вазиятда оғир-босиқ бўлиш кераклигини алоҳида қайд этдилар.\nДарҳақиқат, ҳозирги кунда сўхликлар муҳтарам Президентимизнинг катта ғамхўрлигини ҳамиша ҳис қилиб яшамоқда. Ушбу туман юртимизнинг энг обод ва фаровон масканига айланиб, бу каби ишларнинг натижаси одамлар ҳаётида акс этишига шубҳа йўқ. Бунинг учун икки мамлакат муфтийлари таъкидлаганларидек, тинчлик-тотувлик, ўзаро тушуниш ва эзгу мақсад йўлида сидқидилдан ҳамкорлик қилиш талаб этилади, холос.\nИффат – инсон зийнати


O’zbek tili bayrami — Tayk.uz\nТошкент автомобиль вайўлларкасб-ҳунар коллежида\n21 октябрь “Ўзбектилига давлат тили”мақоми берилган кун мунособати билан “Она тилим жаранги олам узра таралгай”номли байрам тадбири\n2017 йил 21октябрьТошкент шаҳар\nЎқув ишлари бўйича директор ўринбосари С.О.Миршахўжаев\nБТ етакчиси И.Б.Иброҳимов\nОна тили ва адабиёти цикли ўқитувчилари\nва 165 нафар ўқувчи\nЖамиятнинг маънавий юксакликка кўтариш, комил инсонни тарбиялаб етиштириш ўзбек халқининг азалий орзуси бўлган. Айниқса, Истиқлол даври миллий мустақиллик мафкураси янги авлод маънавий камолатини жуда тақазо этади.“Ватан остонадан бошланади”, дейди улуғ халқимиз. Давлатни давлат бўлиши учун ўз тили бўлиши лозим. Лекин туркий халқ ўртасида Ўзбекистонни – Ўзбекистон бўлишига минг асрлар давомида, аниқроғи15 асрда мустақил тил сифатида шаклланган.Манбаларда кўрсатилишича, туркий халқлар 800 йиллардан 1929-30 йилларгача араб ёзувида, 1929-40 йилларда лотин графикасидаги ўзбек тили, 1940 йилнинг\n7 майидан бошлаб рус алифбосидаги кирилл ёзуви асосида иш олиб борилди. 1989 йил 21 октябрда “Тил қонуни” қабул қилиниб ўзбек тилига Давлат тили мақоми берилди. Ўзбекистонни 1991 йил\n1 сентябр мустақил давлат сифатида эътироф этилгандан сўнг,\n1993 йил 2-сентябрда босқичма – босқич кирилл графикасидан лотин графикасига асосланган ўзбек алифбосига ўтиш ҳақидаги Қонун қабул қилиниб, амалда ижро этилмоқда.\nБайрам тадбирини коллеж маънавият ва маърифат ишлари бўйича директор ўринбосари А.А.Тўлаганов очиб бериб, ўзбек тилининг давлат миқёсидаги аҳамияти қанчалик катта эканлиги ҳақида тўхталиб ўтди. Унинг шу бугунги кундаги мавқеига эришгунига қадар не кунларни ўтказгани ҳақида айтиб ўтди.\nТадбир истеъдодли ўқувчилар томонидан тайёрланган чиқишлар билан давом этди. Тадбирга йиғилганлар ўқувчиларнинг ижодий чиқишларидан баҳраманд бўлдилар. Ўқувчилар барчага тил миллатнинг улкан бойлиги ва бебаҳо мулки эканлиги ҳақидаги қимматли маълумотларни келтириб ўтдилар. Она тили ҳаётни билиш, ўқувчиларда аҳлоқий тушунчаларни шакллантириш, ёш авлодни шахсий сифатларини тарбиялаш воситаси бўлиб хизмат қилади.\nМанна шу йилларда эришганларимиздан йўқотганимиз устунлашиб кетди. Чўлпон, Фитрат, А.Қодирий, Усмон Носир каби халқимиз, тилимиз миллатмиз.Биз, Авлиё-ю, Олими-ю, донишманди олам сирин очган сарбози-ю саркардаси, от ўйнатиб Дуне кезган туркий қавмиз. Улуғ боболаримизнинг тангридан динидан ҳалоликдан бошқа эътиқодлари бўлмаган.Биз боболаримиз билан Она-Ватанимиз билан фахрланамиз!Миллийлигимиз улоқ-улоқ бўлган замонлар… Биз у даврларни турғунлик, шахсга сиғиниш деб ёзиб ўтганмиз. Ўша йилларда нафақат тилимиздан балки миллий урф-одатларимиздан мерос қолган удумларимиз, динимиздан фидоийлари, хотирамиз меҳробидан ўчмас чироқлар каби жой олган.\nМана Оллоҳга минг раҳматлар бўлсинки ўз мустақиллигимизга, ўз тилимизга, ўз гербимизга, мадҳиямизга ва байроғимизга эришдик. Бунинг учун юрт бошимиз И.Каримовнинг ҳиссалари каттадир. Ўзбекистонни бундан бир неча йил аввал чет давлатлар танимас эди. Ҳозирги кунга келиб бутун дунёга танилмоқда. Биз ўз Ватанимизни, ўз она тилимизни севамиз, ардоқлаймиз.\nТадбир сўнггида фаол иштирок этган ўқувчилар фахрий ёрлиқлар билан тақдирландилар.\nЎзбекистон ёшлар иттифоқи БТ етакчиси И.Б.Иброҳимов


АҚШ айбловлар бўлиши кутилганини эътироф этди\n30 ноябр 2020, Тошкент вақти: 01:12\nАҚШнинг Афғонистондаги махсус вакили Ричард Холбрук президентлик сайлови натижалари сохталаштирилгани ҳақида айблов бўлиши кутилганини эътироф этди.\nРичард Холбрук президенликка номзод Абдуллоҳ Абдуллоҳ амалдаги президент Карзай маъмуриятини 20 август кунги сайлов натижаларини сохталаштирганликда айблаганидан сўнг Кобулда чиқиш қилди.\nХолбрук, ҳатто, АҚШ каби демократик мамлакатларда ҳам сайлов натижалари ҳамиша баҳсларга сабаб бўлишини тилга олиб, Афғонистондаги сайлов натижалари баҳсга айланса ҳайратланмаслигини айтди.\nМиллионлаб афғонистонлик 20 август куни мамлакат президентлигига номзодлар учун овоз берди.\nСайловнинг дастлабки натижалари сешанба куни эълон қилиниши кутилмоқда.\nЕвропа иттифоқи кузатувчилари миссияси раҳбари овоз бериш жараёни, умуман олганда, адолатли ўтганини маълум қилган.


БУЛУНҒУРДА КАУЧУК-РЕЗИНА ПЛИТКАЛАР ИШЛАБ ЧИҚАРИЛАДИ » "Bulung‘ur hayoti" gazetasi\nGazeta: admin Қўйилган сана: 6-11-2019, 03:09 Рукун: Янгиликлар / ТУМАН ХАЁТИ Кўрилди 245\nБулунғур туманидаги “Килдон” акциядорлик жамиятининг 7,5 гектар ер майдонидаги бўш турган бино-иншоотлар ва фойдаланилмаётган ер майдонлари негизида кичик саноат зонаси ташкил этилган.\nҲудудга қуввати 250 кВА трансформатор пункти қуриш ва 10 кВт кучланишли 1 километр электр тармоғини тортиш, 1 та ичимлик суви иншооти ва 75 миллиметр диаметрдаги 1,3 километр сув тармоғи қуриш ҳамда 0,5 километр йўлни таъмирлаш режалаштирилиб, босқичма-босқич амалга оширилмоқда.\nЯратилган шароит ва мавжуд имтиёзлар туфайли кичик сонат зонасида тадбиркорлик фаолиятини амалга ошириш истагида бўлганлар таклиф ва лойиҳаларини тақдим этмоқда. Бугунги кунгача берилган таклифлар асосида Эркин иқтисодий ва кичик саноат зоналари маъмурий кенгашининг йиғилиш баёнларига асосан умумий қиймати 1 миллион 570 минг долларлик 8 та инвестиция лойиҳалари маъқулланган.\nТуман ҳокимлигининг қарорига асосан мазкур лойиҳаларга ер ажратилиб, 121 та янги иш ўринларини яратиш чоралари кўрилмоқда. Қайд этиш ўринлики, бугунги кунгача кичик саноат зонасига жойлаштирилган лойиҳалар учун сарфланадиган инвестициянинг 615 минг доллари банк кредити бўлса, 955 минг доллари ташаббускорлорнинг ўз маблағлари ҳисобланади.\nКичик саноат зонасида тез кунда “Булунғур мебел сервис” хусусий корхонаси мебел, “Булунғур олтин сув” масъулияти чекланган жамияти нон ва қандолат маҳсулотлари ишлаб чиқаришни бошлайди. Шунингдек, “Мусаева Ойсулув” якка тартибдаги тадбиркори томонидан тикувчилик цехи, “Колибри” масъулияти чекланган жамияти резина шиналарни қайта ишлаш ва каучук-резина плиткалар ишлаб чиқаришни йўлга қўймоқда. “Шоҳжаҳон ЖСД” фермер хўжалигининг 0,50 гектар майдонда қуриб битказилган музлаткичли омборхонасига зарур ускуналар ўрнатилмоқда.\n“Даврон-1” масъулияти чекланган жамияти томонидан халқаро молия ташкилотларининг 50 минг доллар миқдорида кредит маблағлари асосида амалга оширилаётган музлаткичли омборхонада асбоб-ускуналарни ўрнатиш, монтаж ишлари амалга оширилмоқда.\nҲозирги кунда саноат зонаси ҳудудида мавжуд 4,5 гектар бўш ер майдони ташаббускор тадбиркорларни кутмоқда.


Футзал. Коронавирус сабаб қолдирилган Осиё чемпионати қачон ўтказилиши маълум бўлди / CHAMPIONAT.asia\nФутзал. Коронавирус сабаб қолдирилган Осиё чемпионати қачон ўтказилиши маълум бўлди\n12 мар 14:35\nТеглар : Алишер НикимбаевФутзал бўйича Осиё чемпионати-2020ОФКФутзал\nХабарингиз бор, шу йилнинг 26 февралидан 8 мартига қадар Туркманистон пойтахти Ашхобод шаҳрида футзал бўйича Осиё чемпионати-2020 баҳслари бўлиб ўтиши лозим эди.\nАфсуски, Хитойда тарқалган Коронавирус сабаб мусобақа номаълум муддатга қолдирилгани ҳақида 3 февраль куни хабар берилганди.\nКоронавирус сабаб футзал бўйича Осиё чемпионати номаълум муддатга қолдирилди\nЎзбекистонлик таниқли футбол мутахассиси Алишер Никимбаев ўзининг телеграм каналида мусобақа қачон ўтиши маълум бўлгани ҳақида ёзди. Унга кўра, футзал бўйича Осиё чемпионати 5-16 август кунлари бўлиб ўтади. Бундан мақсад, шу йилнинг 12 сентябридан 4 октябрига қадар Литвада ўтказиладиган Жаҳон чемпионати йўлланмаларини аниқлаштириш.\nЎз навбатида футзал бўйича Клублар ўртасидаги Осиё чемпионати ҳам 2-13 декабрь саналарига кўчирилди.\n"Ҳар иккала мусобақанинг бўлиб ўтадиган саналари расман ОФКнинг футзал ва пляж футболи қўмитаси, кейин Ижроқўм томонидан тасдиқланиши керак. Булар барчаси расмиятчилик", - дейилади Никимбаев каналида.\nЭслатиб ўтамиз, Осиё чемпионатида 16 терма жамоа 4 гуруҳга бўлинган ҳолда ғолиблик учун кураш олиб боради. Баҳодир Аҳмедов бошчилигидаги Ўзбекистон МТЖ "C" гуруҳида Баҳрайн, Хитой ҳамда Индонезияга қарши баҳс олиб боради.\nҚитъанинг энг кучли 5 жамоаси Литвада бўлиб ўтадиган тўққизинчи мундиалга йўлланмани қўлга киритади.\nОсиё чемпионати қолдирилгани сабаб футзал бўйича Ўзбекистон МТЖ йиғинни якунлади\nЭшитдик-да! "Бунёдкор" футболчилари бу йил умуман ойлик олишмаган 26\nОсиё Кубоги-2027га мезбонлик қилиш учун таклифлар муддати узайтирилди 11\n12 мар 14:45:46\nОллохга шукур. Бундай касалликдан худонинг узи сакласин...


Фото: Кучли ёмғирлар туфайли бир нечта вилоятда селлар кузатилмоқда\nАйниқса Самарқанд ва Жиззах вилоятининг аксар ҳудудларида эрталабдан буён кучли ёмғир ва селлар кузатилмоқда.\n2022 йил 13 март куни эрталабдан Ўзбекистоннинг бир қатор вилоятларида кучли ёмғир ёғиб селлар кузатиляпти. Жумладан, Самарқанд вилоятининг Қўшработ, Ургут, Самарқанд ва яна бир қатор туманларида сел оқаётгани ҳақида хабарлар тарқалди.\nШунингдек, Жиззах вилоятининг Бахмал, Зомин, Фориш туманларида ҳам кучли селлар кузатилган. Жумладан, Фориш туманида оққан кучли сел одамларнинг ҳовлисига ва айрим ижтимоий объектларга ҳам киргани айтилмоқда.\nҚўшработ туманида эса кучли селлар туфайли айрим йўллар ёпилиб қолгани, оқибатда ўша йўлларда транспорт воситалари ҳаракати тўхтаб қолгани хабар қилинмоқда. Шунингдек, селдан ўта олмаётган машиналарни тракторлар пул эвазига ўтказиб қўяётгани ҳақида хабарлар тарқалди.\nKun.uz мухбирининг хабар беришича, Ургут туманида ҳам эрталаб бошланган кучли ёмғир ҳанузгача ёғяпти. Тумандаги аксарият сойларда, шунингдек, Ургут шаҳридаги айрим кўчаларда сел оқмоқда. Сел туфайли жиддий талафотлар содир бўлмаган.\nЭслатиб ўтамиз, “Ўзгидромет” жорий йилнинг 11-15 март кунлари кучли ёмғирлар ёғиши сабабли, республиканинг 9 та вилоятида тоғолди ва тоғли ҳудудларида сел келиши мумкинлигидан огоҳлантирганди.


Куни кеча Ўзбекистон Республикаси Президенти Шавкат Мирзиёев Бирлашган Миллатлар Ташкилоти Инсон ҳуқуқлари бўйича кенгаши 46-сессиясининг юқори даражадаги сегменти ишида иштирок этиб, миллий ўзбек тилида нутқ сўзлади.\nДавлатимиз раҳбари ўз нутқида инсон ҳуқуқларига риоя этилиши ва уларни ҳимоя қилиш, шу жумладан фуқаролик, сиёсий, иқтисодий, ижтимоий ва маданий ҳуқуқларни таъминлаш билан боғлиқ энг долзарб масалаларга, хусусан, мамлакатимизда демократик янгиланишларни чуқурлаштиришнинг устувор йўналишлари ҳамда Инсон ҳуқуқлари бўйича кенгаш доирасидаги ишларнинг асосий вазифаларига батафсил тўхталди.\nТаъкидлаш жоизки, Инсон ҳуқуқлари бўйича кенгаш фаолияти бутун дунё бўйлаб инсон ҳуқуқлари ҳимоясини таъминлашга қаратилган БМТ тизимидаги энг нуфузли ҳукуматлараро органлардан бири ҳисобланади. Кенгашга 47 та давлат аъзо бўлиб, ўтган йил октябрь ойида мамлакатимиз 2021-2023 йиллар даврига ушбу тузилма аъзоси этиб илк бор сайланган эди.\nТадбирда БМТ Бош котиби Антониу Гутерриш, Инсон ҳуқуқлари бўйича Олий комиссар Мишель Бачелет, қарийб 150 мамлакатдан давлат, ҳукумат раҳбарлари, ташқи ишлар вазирлари ва юқори даражадаги вакиллар иштирок этдилар.\nЎзбекистон Президенти ўз нутқида юртимизда демократик ўзгаришларни янада чуқурлаштириш ва Кенгаш доирасидаги фаолиятимизнинг устувор йўналишларига тўхталиб, 7 та ташаббусни илгари сурди. Жумладан:\n- инсоннинг асосий ҳуқуқ ва эркинликларини таъминлаш;\n- мамлакатимизнинг ижтимоий-сиёсий ҳаётида ва ишбилармонлик соҳасида аёлларнинг ролини тубдан ошириш;\n- алоҳида эҳтиёжга эга бўлган шахсларнинг ҳуқуқларини таъминлаш;\n- ёшлар ҳуқуқларини ҳимоя қилиш;\n- мажбурий меҳнат ва болалар меҳнатига барҳам бериш;\n- “Инсон ҳуқуқлари соҳасида таълим” декларациясининг 10 йиллигига бағишлаб глобал форум ўтказиш;\n- фуқаролиги бўлмаган шахслар сонини камайтириш бўйича қатъий чоралар кўриш.\nЭътиборли томони шундаки, илгари сурилган мазкур ғоялар бугун пайдо бўлган таклифлар эмас. Уларнинг барчасининг замирида пухта ўйланган стратегия, узоқни кўзлаган мақсадлар, аниқ режалар, тизимли ечимлар механизмлари ётибди. Ҳар бир ташаббус ўзининг мустаҳкам пойдеворига эга.\nЖумладан, инсоннинг асосий ҳуқуқ ва эркинликларини таъминлаш масаласида 2020 йилнинг 22 июнь санаси билан “Инсон ҳуқуқлари бўйича Ўзбекистон Республикаси миллий стратегиясини тасдиқлаш тўғрисида”ги ПФ-6012-сони Президент Фармони қабул қилинган.\nТаъкидлаш жоизки, 2017-2021 йилларда Ўзбекистон Республикасини ривожлантиришнинг бешта устувор йўналишлари бўйича Ҳаракатлар стратегияси ижросини таъминлаш мақсадида сўнгги 4 йил ичида мамлакатимизда инсон ва фуқароларнинг ҳуқуқларини ҳимоя қилиш соҳасида мустаҳкам қонунчилик базасини яратишга қаратилган 5000 дан ортиқ норматив-ҳуқуқий ҳужжатлар, шу жумладан, 4 та янги кодекс, 186 та қонун, 1209 та Ўзбекистон Республикаси Президенти фармон ва қарорлари қабул қилинди.\nШу билан бирга, инсон ҳуқуқларини ҳимоя қилиш соҳасини янада такомиллаштириш бўйича ишлар изчил давом этмоқда. Инсон ҳуқуқлари, эркинликлари ҳамда қонуний манфаатларини ҳимоя қилиш борасидаги ишларнинг тизимлилигини янада ошириш, инсон ҳуқуқларини таъминлашнинг сиёсий, иқтисодий ва ижтимоий кафолатларини янада кучайтириш, мавжуд механизмларини такомиллаштириш бугунги кун талабларидир.\nБМТнинг Барқарор ривожланиш мақсадларини амалга оширилишини таъминлаш, инсон ҳуқуқлари бўйича халқаро мажбуриятларнинг миллий қонунчилик ва ҳуқуқни қўллаш амалиётига имплементация қилиш, инсон ҳуқуқлариги риоя этилишини мониторинг қилишнинг мустақил тизимини яратиш, инсон ҳуқуларига оид таълим тизимини такомиллаштириш зарурияти Миллий стратегияни ишлаб чиқишни тақазо этган эди.\nТаъкидлаш жоизки, бугунги кунга келиб жаҳоннинг 40 дан ортиқ давлати ўзининг инсон ҳуқуқлари бўйича миллий ҳаракатлар стратегиясини қабул қилган, улар орасида ривожланган ва ривожланаётган, кўҳна ва янги демократиялар, Европа (Буюк Британия, Швеция, Испания, Финляндия, Норвегия), Африка (Нигерия, Танзания, Конго, ЖАР), Америка (Бразилия, Боливия, Гватемала, Эквадор), Осиё (Хитой, Корея, Индонезия. Таиланд), Шарқий Европа ва Марказий Осиё (Латвия, Литва, Молдова, Украина, Озарбайжон, Қозоғистон) мамлакатлари бор.\nБугунги кунда инсон ҳуқуқларини таъминлаш масаласига тизимли ёндашишнинг ижтимоий, иқтисодий, сиёсий, маданий, тарихий шароитлари яратилди, жамият ва давлат барча соҳаларда инсон манфаатларини таъминлаш механизмларига эга бўлди.\nШу билан бирга, давлат раҳбари фуқаролик жамияти институтларини янада ривожлантириш, Ўзбекистонда сўз эркинлигини ҳар томонлама қўллаб-қувватлашга алоҳида тўхталиб ўтди.\nРеспублика Президенти инсоний қадриятлар, инсонпарварлик тамойилларига алоҳида урғу берар экан, қийноқларнинг олдини олиш бўйича миллий превентив механизмни жорий этиш доирасида “биз одамнинг қадр-қимматини ерга урадиган, инсонийликка зид бўлган қийноқларнинг ҳар қандай кўринишига бундан буён ҳам мутлақо йўл қўймаймиз. Бундай жиноятлар қачон содир этилганидан қатъий назар, улар учун жазо муқаррардир” деб таъкидлади.\nДарҳақиқат, инсон ҳуқуқлари универсал қадрият. Бу устувор тамойилсиз ер юзида тинчлик, хавфсизлик ва барқарор тараққиётга эришиб бўлмайди. Айнан мана шу эзгу мақсадларга эришиш йўлида Ўзбекистон ўз тажрибасига эга. Зеро, биз инсон ҳуқуқлари борасида ҳали улкан йўлнинг бошида турганимизни яхши тушунамиз ва халқаро ҳамкорларимизнинг қўллаб-қувватлашига умид қиламиз.\nКўришлар сони: 99


Шимолий Корея 2018 йилда ядровий қуроллар ҳажмини яна оширади\nШимолий Корея 2018 йилда ядровий қуроллар...\n01.01.2018 17:35 0 283\nШимолий Корея раҳбари Ким Жонг Ун янги йилда «жуда катта ҳажмда ядровий каллаклар ҳамда баллистик ракеталар ишлаб чиқарилишини» маълум қилди. Бу ҳақда «Евронюс» хабар берди.\n1 январ куни Шимолий Корея раҳбари Ким Жонг Ун янги йилдаги ўзининг биринчи чиқишида 2018 йилда мамлакатнинг ядровий қудратини яна кўтаришини маълум қилди. Ўтган йили сентябр ойида Шимолий Корея олтинчи бора ядровий қуролини синовдан ўтказган эди. Ушбу қурол ҳозирча энг кучлиси ҳисобланади.\n«Бутун АҚШ бизнинг ядровий қуролларимиз чангалида, менинг идорамда ушбу қуролларни ишга туширадиган тугма мавжуд. Бу шунчаки таҳдид эмас, балки ҳақиқат. Шу йил биз ўз олдимизга жуда катта ҳажмда ядровий каллаклар ва баллистик ракеталар ишлаб чиқишни мақсад қилиб қўйганмиз», дея баёнот берди Ким ўз чиқиши давомида.\nШунингдек, Ким Жонг Ун бундан буён Шимолий Корея тўлиғича ядровий давлат бўлиб ҳисобланишини маълум қилди. Баъзи таҳлилчиларнинг фикрича, АҚШ ва Шимолий Корея ҳеч қачон ҳозиргидек ядро урушига бунчалик яқин келишмаган.\nЯдро қуроли Шимолий Корея\nСиёсат 20/12, 10:54


Ёзда клубини алмаштирадиган 8 футболчи. Ким қаерга ўтади?\nЁзнинг илк кунларидаёқ муҳим ва шов-шувли келишувлар амалга ошиши бошланди. Ҳаммасини олдиндан ҳал қилиб қўйишни истаганлар баҳорда ёки ҳатто қишдаёқ ҳаракат бошлаганди. Яна кимлардадир эса вақт талаб этилмоқда. Айрим юлдуз футболчилар эса шу ёзда жамоасини алмаштиради, аммо уларнинг бўлажак жамоаси ҳозирча аниқ эмас.\nTransfermarkt бўйича баҳоси – 70 млн евро\n«Аякс»нинг марказий ҳимоячиси ҳали 19 ёшда бўлишига қарамай халқаро турнирларда катта тажриба тўплашга улгурди. У терма жамоада ҳам (Англия дарвозасига), Чемпионлар лигасининг плей-офф ўйинларида ҳам (чорак финалда «Ювентус»га, яримфиналда «Тоттенҳэм»га) гол урди, «Аякс»га сардорлик қилди. Клуб раҳбарияти Матейс кейинги мавсумгача қолмаслигини тушуниб турибди. «Биз у қолишини истардик, аммо бунинг имкони йўқлигини тушунамиз. Менимча, у Англия ёки Испания клубига йўл олади», — деган Эдвин ван дер Сар. Бу эса амстердамликлар бош мураббийи Эрика тен Хаагнинг сўзлари: «Де Лигтни таркибда сақлаб қолиш иложсиз. Жуда кўп жамоалар уни ўз таркибида кўришни истамоқда. Якунда у қаерга ўтишини билмаймиз – «Барселона»гами, «Бавария»гами. Кўринишидан, унинг ўзи ҳам буни билмайди. Аммо клуб унинг кетишига кўниб бўлган».\nTransfermarkt бўйича баҳоси – 65 млн евро\nИвуарлик вингер Франция лигасида порлади ва «Лилль» президенти апрель ойидаёқ унинг кетиши масаласи «ҳал бўлиб улгурган масала» эканини айтди. Футболчи ва клуб энди таклифлар орасидан энг маъқулини танлаши керак. Бу эса осон эмас: Пепе учун навбатлар ҳосил бўлган. Баҳорда «Интер» унинг трансфери учун 60 млн евро евро таклиф қилаётганди, ҳозир эса футболчи учун «МЮ», «ПСЖ», «Бавария» ва «Ливерпуль» клублари рақобат қилмоқда. L'Equipe маълумотига кўра, инглизлар футболчи учун 80 млн евро тўлашга тайёр. Буни тўғри тушуниш мумкин: Лиганинг 35 ўйинида 34 голда иштирок этган (20 гол ва 14 голли пас) футболчи учун ҳар қанча харажат қилса арзийди.\nTransfermarkt бўйича баҳоси – 25 млн евро\nМай ойи бошида «МЮ» раҳбарияти Хуанга навбатдаги марта шартномани узайтириш бўйича таклиф берганди, футболчи эса навбатдаги марта таклифни рад этди. Энди июнь ойи охирида у эркин агентга айланади. Ҳозирча у кейинги мавсумда қаерда ўйнаши маълум эмас. Январь ойида у «Барселона» билан музокаралар ўтказаётгани тўғрисида хабарлар тарқалганди, аммо томонлар ҳозиргача келиша олишмади. Мата клубсиз қолмаслиги аниқ: айни вақтда 31 ёшда бўлган ҳавбек Европадаги бир неча гранддан ташқари бошқа исталган жамоани кучайтира олади, у сўрайдиган маош ҳам (3 йиллик шартнома ва йилига 5 млн евро) ҳозирги ўлчовларга кўра камтаргина. Қолаверса, у эркин агент сифатида бўлажак клубига текинга тушади.\nҲеч бир футболчи Зинедин Зидан Гарет Бэйлга қилган эътиборсизликни кўрмаган бўлса керак. Чемпионат якунида формаси жойида бўлсада мураббий уни ўйинларга заявка қилмай ҳам қўйди. Мураббий ўз ҳаракатларида ҳам, сўзларида ҳам уэльслик футболчига жамоада жой йўқлигини яширмади. «Мен бошқа футболчиларга ишонч билдирмоқдаман, менимча, бу очиқ кўриниб турибди. Таркиб бўйича қарорни мен қабул қиламан, кимдир буни қабул қилишга қийналса ҳам» — шунда жавоб берганди Зидан Гаретнинг Мадриддаги келажаги ҳақидаги саволга. Лекин Бэйлнинг агенти мижозига янги клуб ахтаришга шошилмаяпти, у мавсумлар оралиғида мураббийнинг фикри ўзгаришидан умид қилмоқда. Лекин бунинг эҳтимоли жуда кам.\nTransfermarkt бўйича баҳоси – 12 млн евро\nМадриддаги AS нашри май ойида Чемпионлар лигасининг 3 карра ғолиби у жамоанинг кейинги мавсум учун режаларига кирмаслигидан хабардор қилингани ҳақида хабар тарқатди. У Зиданнинг «қора рўйхати»га қўшилган эди. Ҳозир «Реал» ва футболчининг агенти унга янги клуб қидирмоқда. Эҳтимоли юқори бўлган вариантлардан бири «ПСЖ» ҳисобланади, клуб Навас ёки Давид де Хеадан бирини сафига қўшиб олмоқчи. Шу билан биргаликда, агар Парижга испаниялик дарвозабон йўл оладиган бўлса, коста-рикалик посбон «МЮ»да унинг ўрнини эгаллайди. Бу ҳолатда, Навас Погбанинг Мадридга трансферининг бир қисмига айланиши ҳам мумкин.\nTransfermarkt бўйича баҳоси – 35 млн евро\n«ПСЖ» тарбияланувчиси бўлган бу футболчи клуб билан янги шартнома тузиши ва клубнинг афсоналаридан бирига айланиши ҳам мумкин эди. Аммо бунинг ўрнига у «Барселона»га ўтмоқчи бўлди. Унинг онаси эса (она агент ҳам) – ўғлини каталонлар клубига трансфер қилиш орқали 10 миллион евро миқдорида бонус ишлаб олишни кўзлади. «ПСЖ»нинг позицияси эса кутилмаганда жуда қатъий бўлиб чиқди: Рабьо ўтган йилнинг декабрида таркибдан четлатилди ва янги шартномага қўл қўймагунича таркибга қайтарилмаслиги маълум қилинди. Футболчи бўйин бермади ва 2018 йилнинг декабридан буён ўйин амалиётисиз қолмоқда. Унинг трансфер қиймати ўтган вақт ичида 50 млн евродан 35 млн еврогача тушди. «ПСЖ» билан шартнома муддати 30 июнга қадар, аммо муаммо шундаки, «Барселона» Рабьо билан бир позицияда ўйновчи Френки де Йонгни сотиб олган ва энди асосий эътиборини де Лигт ва Гризманнга қаратган. Умуман, бу жамоа марказий яримҳимоя чизиғидаги муаммоларни ҳал қилиб бўлган ва бошқа позицияларини кучайтириш учун иш олиб бормоқда.\nФутболчи агентини алмаштирди ва ҳамон каталонияликлар клубига ўтишни орзу қилмоқда. Бу вақтда эса унга «Тоттенҳэм»дан қизиқиш мавжуд. Аммо бу клубга ўтса, футболчи маоши сезиларли даражада камайишига рози бўлишига тўғри келади.\nTransfermarkt бўйича баҳоси – 80 млн евро\nБир йил муқаддам аргентиналик футболчи учун харидорлар етарли эди, «Интер» эса унинг трансфер нархини кўтариш учун у билан янги шартнома имзоламоқчи бўлганди. 110 млн евро жуда кам кўринганди. Бир мавсум ўтиб эса вазият кескин ўзгариб кетди: энди «Интер» аргентиналик ҳужумчисини сотиб юбормоқчи, аммо ҳеч бир клуб унинг учун ҳатто 80 млн евро таклиф қилмаяпти. Икарди ўтган мавсум давомида жамоадошлари билан, Спаллетти билан, раҳбарият билан, мухлислар билан уришиб чиқди – умуман олганда, у кейинги мавсумда ҳам жамоада қолишини тасаввур қилиб бўлмайди. Қолаверса жамоанинг янги бош мураббийи Антонио Конте бебош футболчидан қутулишни мақсад қилган, Икарди унинг кейинги мавсум учун режаларидан ўрин олмаган.\nTransfermarkt бўйича нархи – 150 млн евро\nМавсум якунида Гризманн «Атлетико» мухлислари билан хайрлашди. Кейин клуб президенти Энрике Сересо футболчининг қароридан ранжиганини айтди. Унинг «Барселона»га трансфери шу кунларда амалга ошиши керак эди. Аммо турғунлик юзага келди - ҳамма жимиб кетди. Антуаннинг ўзидан кейинги мавсумда қайси клубда ўйнашини сўрашганида эса шундай жавоб берди: «Яхши савол. Билмайман».\nНималар бўлмоқда? Афтидан, «Барселона» футболчилари унинг келишини маъқуллашмаган. Маълум бўлишича, футболчилар уни кутишмаётгани ҳақида клуб раҳбариятига жамоа етакчиси Лео Месси етказган. Ўз навбатида Эрнесто Вальверде уни жамоада кўришни истаётгани ҳақида айтган. Гризманнда бошқа клублардан ҳам таклифлар бор – «МЮ» ва «Бавария» ҳам унга анчадан буён қизиқиб келади. Умуман олганда, бутунлай чигал вазият.


Франция президенти Россияга қарши санкциялар борасида баёнот берди\n16:54 / 30.08.2016 8179\nФранция президенти Франсуа Олланд Россия билан муносабатлар ёмонлашганидан афсус билдириб, санкцияларнинг бекор қилинишига ишониши ҳақида баёнот берди. Унинг фикрича, ўзаро жазо чоралари қўллаш сиёсатидан воз кечиш — умумий манфаатларга мос келади, деб хабар қилмоқда РИА «Новости».\n«Украина инқирози Россиянинг Европа мамлакатлари билан муносабатига таъсир қилди. Менимча, вазият афсус қилишга арзийди. Чунки, у барча томонларга, хусусан, санкциялар туфайли қўшма иқтисодий лойиҳаларга салбий таъсир қилди. Шунинг учун ҳам, барча юзага келган вазиятдан тезроқ чиқиш йўлини топишдан манфаатдор», — дея баёнот берган Франция раҳбари.\nПрезидент шунингдек, Франция ва Россия алоқалари ҳар доим ишончли ва қалин бўлганини хотирлаган. Олланднинг умид билдиришича, Россия томони билан муносабатларни тиклаш мумкин. Аммо, унинг қайд этишича, Россия ҳам ўз навбатида инқирозлар, жумладан Украина ва Сурия муаммосини ҳал этишда ёрдам бериши керак.\nФранция тараққиёт агентлиги Ўзбекистондаги ислоҳотлар учун 150 млн евро ажратди\nАудит соҳасидаги санкциялар оширилади\nФранцияда энг кам иш ҳақи миқдори оширилади


«Челси» ўз футболчиси туфайли Хитой халқидан узр сўради (фото)\n13:32 / 24.07.2017\n«Челси» жамоасининг расмий сайтида жамоа ярим ҳимоячиси Роберт Кенедининг ҳақоратомуз пости туфайли Хитой халқидан узр сўради.\nОАВдаги маълумотларга кўра, 21 ёшли футболчи «Арсенал»га қарши Пекинда бўлиб ўтган ўртоқлик учрашуви вақтида ҳуштакбозликка учраганди.\nБунга у «Инстаграм»даги саҳифасида иш жойида ухлаб қолган хитойлик қўриқчи устидан кулиб, хитойликларнинг ҳамиятига теккани сабаб бўлган.\n«Челси» футбол клуби Хитой халқидан футболчининг ижтимоий тармоқдаги ҳақоратомуз пости учун узр сўрайди. 22 июль куни клуб хитойлик мухлислар томонидан илиқ ва дўстона қарши олинди. Аммо биз ёш футболчиларимиздан бири Кенедининг ижтимоий тармоқдаги постидан ҳайронмиз, у бу иши орқали хитойликларнинг туйғуларини ҳақоратлаган.\nФутболчимиз бу постини тезда ўчирган ва узр сўраган бўлсада, афсуски, ижтимоий тармоқларда бу ҳодиса кенг тарқалиб кетди. «Челси» бу ҳолат учун узр сўрайди. Кенедининг ҳаракати хато эди, унинг ҳаракати бутун жамоа футболчилари ёки клубнинг позициясини билдирмайди. Кенедига қатъий танбеҳ берилди», — дейилган лондонликлар клуби расмий сайтидаги инглиз ва хитой тилларида келтирилган мурожаатда.\nКенедининг ўзи ҳам расман узр сўраган.\n«Мен ўзини ҳақоратланган сезган хитойлик кишилардан узр сўрамоқчиман.Мен кимнидир камситиш ёки хафа қилиш ниятида бўлмаганман, аммо энди кўрмоқдаманки, бу ҳазил бошқача тушунилди. Айтишни истардимки, хитойликлар ва бу мамлакатни чуқур ҳурмат қиламан.\nМен шунингдек, «Челси»дан ва жамоадошларимдан уларни ноқулай аҳволда қолдирганим учун узр сўрайман», — дея ёзган Кенеди ўз «Инстаграм»ида.\nЧелси Хитой Роберт Кенеди


Сайфулло Соиповга ўлим жазоси берилиши мумкин\n08:55 / 02.11.2017\nАҚШ прокуратураси Нью-Йоркнинг Манхэттен туманида теракт содир этган Сайфулло Соиповга қандай жазо белгиланиши масаласини ҳал қилмоқда. Бу ҳақда Нью-Йорк штатининг Жанубий округи прокурори вазифасини бажарувчи Йон Ким матбуот-анжуманда айтиб ўтди.\nТеррорчига ўлим жазоси ёки умрбод қамоқ жазоси берилиши мумкин.\n"Гумонланувчига қўйилаётган айбловнинг иккинчи банди бўйича ўлим жазоси берилиши мумкин. ИШИДга моддий кўмак кўрсатиш банди учун умрбод қамоқ кўринишидаги максимал жазо берилиши белгиланган", деб айтган Ким.\nКимнинг айтишича, прокуратура айбланувчига ўлим жазоси берилишига эришишга тайёрлиги борасидаги савол ҳозирча очиқ қолмоқда. "Биласизки, жараён ўз навбати билан бормоқда. Фожиадан кейин бор-йўғи 24 соат ўтди", деб айтган Ким.\n"Унга натижада қайси бандлар бўйича айбловлар қўйилишини кўрамиз. Улардан баъзиларига ўлим жазоси белгиланган", деб қўшимча қилган Ким.\nСоипов 31 октябрда Нью-Йоркда ўзи бошқарган пикапда одамларни босиб кетган. Оқибатда 8 киши ҳалок бўлган, 12 киши жароҳат олган.\nҲукуматнинг фикрича, у ИШИД номидан ҳаракат қилган. Унга шунингдек террорчилик бўйича айбловлар қўйилган.\nПрокуратуранинг айблов хулосасига кўра, Соипов терактга 2 ой тайёргарлик кўрган ва ҳужумни амалга оширишни 22 октябрда ижарага олинган пикапда машқ қилган. Соипов сўроқ вақтида қилган ишидан пушаймон эмаслигини кўрсатган.


Сўров орқали Ўзбекистондаги энг катта муаммо аниқланди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Сўров орқали Ўзбекистондаги энг катта муаммо аниқланди\nИшга жойлашиш бугунги кунда Ўзбекистон ёшлари олдида турган муаммоларнинг энг кескини бўлиб турибди. Бу ҳақда “Халқ сўзи” газетаси “Ижтимоий фикр” жамотачилик фикрини ўрганиш маркази материаллари асосида хабар бермоқда.\nСўровлар натижасига кўра, муаммолар ичида хизматда кўтарилиш 7.1 фоизни ташкил этган. Касбий малака ошириш 23.3 фоизни, уй-жой муаммоси эса 24.6 фоиз экани маълум бўлган.\nМоддий аҳволни яхшилаш ҳам анча юқори, яъни 35.7 фоизни кўрсатган. Олий ўқув юртига, коллеж ва лицейга кириш ёшлар қийнаётган энг катта муаммолардан бири экани аниқланган.


ЎзА - COVID-19 га қарши дориларнинг тест синовлари қачон бошланиши маълум қилинди\nCOVID-19 га қарши дориларнинг тест синовлари қачон бошланиши маълум қилинди\nКоронавирус эпидемиясининг пандемияга айланиши ва икки ой ичида жаҳоннинг қарийб барча мамлакатларига тарқалиб улгургани фан-техника тараққиёти юқори даражага етганига қарамай, халқаро ҳамжамият ушбу касалликни жиловлай олмаганини кўрсатиб турибди. Пандемия инсонлар ҳаракатини чеклаб қўйди, иқтисодиётни карахт аҳволга келтирмоқда, ҳамма ёқда карантин.\nЖаҳон соғлиқни сақлаш ташкилоти (ЖСТ) тарқатган сўнгги маълумотларга қараганда, бугунга келиб коронавирусга чалинганлар сони дунё бўйича 500 минг кишидан ошди. Пандемия қурбонлари сони 23 минг кишини ташкил этмоқда.\nАйни пайтда вирусга чалиниш ҳолати дунёнинг 201 та мамлакатида қайд этилган.\nҚолаверса, ЖСТ COVID-19 пандемиясининг яна қанча вақтгача давом этишини айтишнинг имкони йўқлигини таъкидламоқда.\nЖСТ нинг соғлиқни сақлаш соҳасида юзага келадиган фавқулодда вазиятлар бўйича дастури директори Майкл Райан Женевада ўтказган брифингда коронавируснинг яна қанча чўзилиши хусусида тўхталиб, жумладан, шундай деди:. "Айни дамда ҳеч ким эпидемиянинг яна қанча давом этишини айта олмайди. Қаршимизда жуда кўп сценарийлар кўндаланг турибди".\nБундай пайтда дунё тиббиёт аҳли касалликнинг олдини олиш чорасини излаш билан бир қаторда, уни самарали даволаш усулини топмагунича муаммо узил-кесил ҳал бўлмаслигини таъкидлашмоқда.\nҲазир барча давлатларда тиббий соҳа тадқиқотчилари вирусга қарши дори ихтиро қилиш, унинг олдини олиш учун вакцина топиш чораларини кўриш устида бош қотирмоқда. Шубҳасизки, бу каби тадқиқотлар Жаҳон соғлиқни сақлаш ташкилоти (ЖСТ) дастурлари доирасида олиб борилмоқда. Куни кеча “Катта йигирматалик”ка аъзо давлатлар раҳбарларининг онлайн тарзда бўлиб ўтган саммитида ҳам коронавирусга қарши курашда ЖСТ ваколатини кенгайтириш масаласига алоҳида тўхталиб ўтилди.\nЯқинда Женевада шаҳрида ЖСТ бош директори Тедрос Адхан Гербейесус коронавирусга қарши кураш дастури доирасида амалга оширилаётган тадқиқотлар хусусида журналистлар учун брифинг ўтказди. Унда бош директор COVID-19 коронавирусига қарши тўртта турли тоифадаги дорилар яқин вақт ичида кўнгиллиларда синаб кўрилишини маълум қилди. Унинг айтишича, ўзи раҳбарлик қилаётган ташкилот томонидан амалга оширилаётган тест синовлари ушбу дориларнинг энг самаралисини аниқлаб олишга ёрдам бериши керак.\n"Бугун биз ушбу янгиликни айтишдан мамнунмизки, Норвегия ва Испанияда мижозлар илк бор “Бирдамлик тестлари” дастури рўйхатига ёзилди. Улар COVID-19га қарши тўртта турли тоифадаги дорининг хавфсизлиги ва касалликни даволаш самарасини ёки дорилар комбинациясини солиштириб кўрадилар.\n"Бирдамлик тестлари" дастури ЖСТ томонидан 18 март куни бошланган эди. Ундан кўзланган мақсад жаҳонда COVID-19 касаллигини даволашнинг турли усуллари ҳақида маълумотларни алмашиш ҳисобланади ва шу йўл билан энг самарали дори танлаб олинади. Касалликни даволашнинг турли усуллари ҳақида маълумотлар алмашиш режасига ҳозирда Аргентина, Бахрайн, Канада, Франция, Эрон, Норвегия, Жанубий Африка республикаси, Испания, Швейцария ва Таиланд қўшилди. Ҳозирда ушбу дастурда жами 45 та давлат иштирок этмоқда.


11:05 / 24.09.2019 854 pdf Ўқиш режими + -\nБу сабабни билиш учун имом Бухорий Оиша онамиз розияллоҳу анҳодан қилган ривоятни ўрганиш керак:\n«Ўша хабар одамларга тарқалди. Улар, Расулуллоҳ соллаллоҳу алайҳи васалламнинг қуда тарафларини қул қилиб бўлар эканми, деб, қўлларидаги барча Мусталақда тушган асирларни озод қилиб юборишди. Уларнинг сони юзта аҳли байтга етган эди. Бу у зот унга уйланганлари учун бўлди. Мен ундан кўра ўз қавмига баракаси кўпроқ бўлган аёлни билмайман. Бу иш у зотнинг Мурайсиъ ғазотидан қайтганларида бўлган».\nҲа, энди тушунарли бўлди. Расулуллоҳ соллаллоҳу алайҳи васаллам Бану Мусталақнинг улуғининг қизига уйланиш орқали ўша қавмнинг барчасини қулликдан озод қилишни ирода қилган эканлар. У зот бутун бошли бир қавмнинг зоеликдан борликка, асирликдан озодликка, куфрдан иймонга қайтаришни ирода қилган эканлар. Набий соллаллоҳу алайҳи васалламнинг бошқа уйланишлари каби бу уйланишлари ҳам кони ҳикмат бўлиб чиқди.\nУ зотнинг Барра бинти Ҳорисга уйланганлари ҳақидаги хабар тарқалиши билан, саҳобалар буйруқ билан эмас, балки ўз ихтиёрлари билан бутун бошли бир қавмни қулликдан озод қилиб юборишди.\nУ зотнинг Барра бинти Ҳорисга уйланганликлари туфайли қулликдан озод бўлган бутун бошли бир қавм Исломни қабул қилди. У зотнинг бу уйланишлари яхшилик устига яхшилик, барака устига барака келтирди. Расулуллоҳ соллаллоҳу алайҳи васаллам янги онамизнинг исмларини Баррадан Жувайрияга ўзгартирдилар.\nУшбу юқорида зикр қилинган ҳужжат-далиллар ҳамда улардан бошқаларини ҳам синчиклаб ўрганган, таҳлил қилган уламоларимиз мўмин‑мусмонлар қудачилик алоқаларига алоҳида эътибор беришлари лозимлигини таъкидлаганлар.\nҲанафий уламолардан Бадруддин Айний роҳматуллоҳи алайҳи имом Бухорийнинг «Саҳиҳ»ига ёзган шарҳи – «Умдатул Қорий» номли китобида силаи раҳмни қуйидагича таърифлайди:\n«Сила насабдош қариндошларга ҳамда қуда-андаларга яхшилик қилишдан иборатдир. Бу уларга гарчи узоқ бўлсалар ва ёмонлик қилсалар ҳам, лутф кўрсатиш, меҳрибонлик қилиш ҳамда ҳолларидан хабар олиш ила бўлади».\nКатта уламолардан бири Ибн Асир айтади:\n«Силаи раҳм насаб ва қудачилик орқали яқин бўлганларга яхшилик қилиш, уларга меҳр кўрсатиш, уларга юмшоқлик қилиш ва аҳволларидан хабар олишдир. Агар улар узоқлашган ва ёмонлик қилган бўлсалар ҳам. Силаи раҳмни кесиш эса, буларнинг барчасининг зиддидир. «Силаи раҳмини боғлади» деган гап бор. Бунда уларга яхшилик қилиш ила ўзи билан улар орасида қариндошлик ва қудачилик алоқаларини боғлаш тушунилади».\nБу ерда қуда-андалар ҳам қариндошлар билан баробар зикр қилинаётганига алоҳида эътибор беришимиз керак. Бизда қуда-андаларга қилинадиган яхшиликларни «силаи раҳм» дея тушуниш деярли учрамайди.\nАввал билмаган бўлсак, энди билдик. Энди билганимизга амал қилишимиз лозим. Қудаларни, қудачилик асосида бизга боғланган қишиларни «қариндош» деб, уларга ҳам силаи раҳм қилишни ўз масъулиятимиз деб билишимиз зарур.\nКелин-куёвлар ҳам бир-бирларининг ота‑оналарини ва қариндошларини худди ўз ота‑оналари ва қариндошлари каби кўришлари, ҳурматларини жойига қўйишлари ва уларнинг розиликларини топишга ғайрат қилишлари лозим. Шунингдек, қайнона ва қайноталар ҳам ўзларининг келин ва куёвларини худди ўзларининг фарзандларидек кўришлари зарур. Албатта, уларга тегишли бўлган барча қариндошларнинг бир-бирлари билан бўладиган муносабатлари ҳам шунга қараб олиб борилиши керак.\nАна шунда никоҳдан кўзланган энг катта манфаатлардан бири – жамиятдаги уруғлар, қабилалар ва қавмларни қариндошларга айлантириш орқали жамият аъзолари орасидаги ўзаро жипслик ва ҳамкорликни зиёда қилишга эришилади.\n09:05 / 24.09.2019 2436\n12:35 / 24.09.2019 562\n1545 08:55 / 02.07.2019\n2503 15:30 / 04 январь\n560 11:14 / 11 июль\nБизнинг тилимизда .одоб, тарзида талаффуз қилинишга одатланиб қолинган арабча .адаб, сўзи, аслида, .маъдаба, ўзагидан олинган. .Маъдаба, сўзи одамлар даъват давоми...\n821 15:45 / 28 март\n109 20:44 / 02 декабрь\n152 18:00 / 02 декабрь\n47958 11:58 / 10.10.2018\n60597 11:56 / 10.10.2018\n12686 15:03 / 10 март


пора - xabar.uz\nпора олган ҳам, уни берган ҳам дўзахийдир. Муқаддас динимизнинг ушбу қатъий ҳукми коррупция иллати барча замонларнинг «бош оғриғи» бўлиб келганидан ... Бу жаҳон ялпи маҳсулотининг тахминан 5 фоизини ташкил этади. пора миқёси 1 трлн долларни ташкил этмоқда. Бу эса, эҳтиёжманд халқларга ...\nсайтлар ва ижтимоий тармоқларда Қарши шаҳар прокурори ўринбосари пора билан қўлга олинганига оид хабарлар тарқалди. Хабарларда мансабдор ... тарқалди. Хабарларда мансабдор беш юз АҚШ доллари миқдоридаги пулни пора тариқасида олаётганда қўлга олинганини илғаш мумкин бўлса-да, баёнлардаги ...\nФарҳод Қодиров (исми-фамилиялар ўзгартирилган) шифокор: дермотолог. Навоий вилоят болалар кўп тармоқли тиббиёт марказида ишлайди. У фуқароларни муддатли ҳарбий хизматни ўташини ташкил қилиш юзасидан тузилган тиббий комиссияси аъзоси ҳам ҳисобланади.\nномига автомашинани расмийлаштириб бериш ва ижро ишини тугатиш учун пора олган МИБ ходими қўлга олинди. Бу ҳақда Бош прокуратура хабар бермоқда. Бош ... учун тамагирлик йўли билан ундан 750.000 сўм миқдоридаги пулларни пора тариқасида олаётган вақтда ашёвий далиллар билан ушланган. Аниқланишича, ...\nТерговчига 27 500 АҚШ доллари миқдорида пора таклиф қилинди\nдўконини терговчи айтган фуқаро номига расмийлаштириб беришни айтиб пора таклиф қилган. Ушбу ҳолат юзасидан туман прокуратураси терговчиси ... прокуратураси терговчиси вилоят прокурори номига фуқаро И.И. унга пора таклиф қилаётганлиги тўғрисида билдирги билан мурожаат қилган. Фуқаро ...\nБош прокуратура департаменти ходимига пора бермоқчи бўлган раҳбар ушланди\nбериш эвазига Д.А.нинг хизмат хонасида, унга 2000 АҚШ долларини пора тариқасида берган пайтида ашёвий далиллар билан ушланган. Мазкур ...\nСуд раисига пора беришга уринган қўшни давлат фуқароси қўлга олинди\nВа ҳукмнинг «депортация қилиш» қисмини ўзгартириб бериш эвазига пора беришдек «чора» топди гўё... 2019 йил 13 май куни тегишли органлар ... тумани суди раиси К.Назаровга хизмат хонасида 500 АҚШ долларини пора тариқасида берган вақтида ушланди. Мазкур ҳолат юзасидан терговолди ...\nЮнусободнинг собиқ ҳокими Бахтиёр Абдусаматов 5 йилга озодликдан маҳрум этилди\nтумани собиқ ҳокими Бахтиёр Абдусаматов 2018 йилнинг 7 сентябрь куни пора олиш вақтида қўлга туширилгани хабар қилинган эди. «Uznews.uz»нинг ... 28-моддаси (жиноят иштирокчиларининг турлари) орқали 211-моддаси (пора бериш) бўйича 10 йил-у 6 ой муддатга озодликдан маҳрум қилинди. Шоҳруҳ ...


Компьютер клавиатурасининг F ва J тугмаларида нега бўртиқ борлигига ҳеч қизиққанмисиз? » Скачать музыку бесплатно новинки музыки 2016-2017\nКомпьютерингиз клавиатурасидаги F ва J тугмаларида кичик бўртиқ борлигига ҳеч кўзингиз тушганми ёки бунинг нима учун кераклиги қизиқтирганми? Бу ҳақда Interesting Engineering сайти жавоб берди. Клавиатурадаги ушбу бўртиқ чизиқчалар 2002 йилгача кашф қилинмаган. Уларнинг пайдо бўлиши эса тез ва осон ёзишда ёрдам берган. Агар иккала кўрсаткич бармоқларингизни уларнинг устига қўйсангиз, клавиатуранинг барча тугмаларини босиш қулай бўлиб қолганини пайқайсиз. Шу билан клавиатурага қарамасдан ёзиш имконияти пайдо бўлган. Баъзи кишилар клавиатурага қараб, бир дақиқада иккитагина сўз ёза олади. Бунда бўйин ҳам эгилиб туради ва зарур тугмаларга кўз югуртириб чиқиш керак бўлади. F ва J тугмаларидаги чизиқлардан фойдаланишни ўргансангиз ҳамда ҳар бир бармоқ учун қайси тугмалар мос келишини ёд олсангиз, тезроқ ёза оласиз. F ва J тугмаларини бундай белгилашни 2002 йилнинг июнида Э. Ботич таклиф қилган. Шундан бери бу бўртиқ чизиқчалар кўпчиликнинг тез ёзишида ёрдам бериб келмоқда. Эслатиб ўтамиз, қанчалик тез ёза олишингизни билмоқчи бўлсангиз, бир нечта сайтлар мавжуд. Уларда дақиқасига 100 дан ортиқ сўз ёза оладиганлар учратишингиз мумкин. Manba: xabardor.uz


17:08 / 01.11.2017 5132 pdf Ўқиш режими + -\nҲурматлари ва қадр-қимматлари қалбларнинг энг тўридан жой олган бу Инсон билан ўтказган вақтларни ва мулоқотларни ҳамиша ажиб бир соғинч, энтикиш билан эслайман. Булар мен учун айниқса саодатли, фахрли ва шарафли лаҳзалар эди. Чунки қисмат бизларни турли вақтларда, турли жойларда кўп марта учраштирди.\nУстозни илк бор етмишинчи йилларнинг охирларида Бухоро шаҳридаги ўша машҳур илм-маърифат даргоҳи – Мир Араб мадрасаси ҳовлисида учратганман. Ўша учрашув ҳозиргидай кўз ўнгимда: қадбаланд, оқ нейлон кўйлагининг енглари бир-икки шимарилган Устоз қўлда китоб билан биз турадиган ҳужра олдидан салмоқли қадам ташлаб ўтиб кетаётган эканлар. Мен бу янги талаба билан танишиш ва хонамизга таклиф қилиш учун ҳужрадан чиқдим. Икков кўришдик, ним табассуми ўзига ярашган, оқ юзи нурли сиймо ўзини Муҳаммад Содиқ деб таништирди. Бу тасодифий учрашувдан жуда севиндим, у кишини ҳужрага таклиф этдим. Биз бир илм даргоҳида таҳсил олишимизни билиб, яхши ниятлар қилдик.\nИлк учрашув, илк суҳбатлар келажакда янада кўп ва давомли бўлди. Шайх талабалар орасида тезда ўз билими, маърифати, одоб-ахлоқи, илмга чанқоқлиги, эътиқоди мустаҳкамлиги билан ном чиқардилар ва мадраса талабаларининг пешқадамига айландилар ва ниҳоят “мужтаҳид” деган улуғ номга сазовор бўлдилар. Мен ана шу номдор Устоз билан бўлган учрашувлардан бириккитасини муҳтарам ўқувчилар билан баҳам кўришни истадим.\nАллоҳ азза ва жалланинг буюк инояти, раҳмати ва фазлу карами туфайли каминага бир неча йил “Ер юзидаги жаннат боғларидан бири” деб номланган Миср диёрида истиқоматда бўлиш ва таҳсил олиш насиб этди. Ўн олти йил мобайнида Қоҳира шаҳридаги минг йиллар давомида динимиз, эътиқодимиз, имонимиз, икки дунё саодатимиз боиси исломият хизматида сергаклик билан турган “Азҳари шариф”да илм олиш, унинг забардаст олиму алломалари, устозу мураббийлари ҳузурида дарс тинглаш, маърифат булоқларининг зилол сувларидан баҳра олиш шарафига муяссар бўлдим. Мана шу улуғ ва шарафли ишнинг бош сабабчиси, рағбатлантирувчиси Шайхимиз, Устозимиз бўлганларини самимий эътироф қилиб, ҳурмат ва муҳаббат билан эслайман. У кишининг илм ва иймон йўлидаги хизматлари ва фидокорликлари эвазига Аллоҳ таоло Ўзининг энг олий мукофотлари ва даражалари билан сийласин.\nТўқсонинчи йилларнинг боши эди. Шайх ҳазратлари Аллоҳ таолонинг лутфу инояти ила собиқ Иттифоқ Олий Кенгашига Халқ вакили (депутати) этиб сайландилар. Ўша пайтдаги Иттифоқ раҳбари Михаил Горбачев бошлаган катта ўзгариш ва сиёсий ислоҳотлар натижасида бошқа жабҳаларда бўлгани каби дин, эътиқод соҳасида ҳам баъзи ижобий ўзгаришлар юз бера бошлади. Ҳазратнинг Халқ вакили этиб сайланишлари узоқ йиллар даҳрийлик исканжасида қолган мусулмонлар оммасининг кўксига шабада тега бошлаганининг бир тимсоли эди. Халқ ноиби этиб сайланган Шайх ҳазратлари дунё тамаддунига бебаҳо ҳисса қўшган Миср диёрига ташриф буюриб қолдилар. Бунинг сабаби, у зот Мисрнинг олий мукофотига сазовор кўрилиб, ана шу мукофотни тантанали топшириш маросимига таклиф қилинган эдилар.\nАтоқли олимлар ва арбобларга мукофотларни Мисрда ҳар йили ўтказиладиган Мавлиди шариф тантаналарида ўша Ўчмас лаҳзалар пайтдаги Миср давлатининг раҳбари Ҳусни Муборак топшириши керак эди. Тантаналарда Азҳари шарифнинг буюк шайхи, устозимиз Жодул Ҳақ Али Жодул Ҳақ, бошқа машҳур уламолар, хорижий мамлакатлардан келган бир қанча номдор олимлар иштирок этишмоқда эди. Камина ҳам шу мажлисга таклиф қилинган эдим.\nМуборак Рабиул-аввал ойининг нурли ва латиф оқшомларидан бирида Қоҳира шаҳри марказидаги Азҳари Шариф жомеъ масжиди таркибидаги буюк аллома Муҳаммад Абдуҳ номидаги мажлислар қасридамиз. Катта, қадимий ва чароғон қасрнинг хос хонасида Шайх симобий салла, оқ жужун чопонда салобат билан ўтирибдилар. Ўнг томонларида Азҳар шайхи Жодул Ҳақ, сўл томонларида эса, Миср президенти Ҳусни Муборак ўтиришибди. Уларнинг ён томонларида эса катта анжуманга таклиф этилган улуғ устозлар, олиму-алломалар, қадрли меҳмонлар доира шаклида қўйилган арабий зарҳал ўриндиқлардан жой олишган. Ҳамманинг нигоҳи, диққат-эътибори бир нуқтага – Шайх ҳазратларининг сиймосига ва у кишининг оғзидан тўкилаётган сўз гавҳарларига қаратилган. Ҳазрат Ўрта Осиё ва Қозоғистон мусулмонлари идорасининг раиси, Турон замини мўмин-мусулмонларининг муфтийи, Иттифоқ Олий Кенгашига сайланган халқ вакили сифатида ўлка мусулмонларининг ҳаёти ва муаммолари ҳақида гоҳ жўшиб, гоҳ куйиниб гапирардилар. Шайх олимларга хос виқор, чиройли лутф билан Азҳар шайхига, Миср президентига Имом Бухорий юрти мусулмонларининг Миср халқига йўллаган самимий саломдуоларини етказишдан нақадар мамнун ва масрур эканларини уларнинг тили ва лаҳжасида изҳор қилар эдилар.\nКамина бу тарихий мулоқотни ҳеч бўлмаганда фотосуратга муҳрлаб қўйиш ҳаракатига тушиб қолдим. Қулай фурсатни пойлаб туриб сўз навбати Азҳари шариф Шайхига берилган вақтда фотоускунани костюмим чўнтагидан олдим, одоб билан Миср раҳбари ва устозлардан изн сўрадим. Ижозат бўлгач, уларни тез-тез суратга ола бошладим. Шу пайт кутилмаган ҳодиса юз берди. Анжуманга ташриф буюрган Миср президенти ва Азҳари шариф Шайхи ҳамда чет эллик шарафли меҳмонлар хавфсизлигига маъсул бўлган шахслардан бири олдимда пайдо бўлиб, анжуманда фотосуратга олиш мумкин эмаслигини айтди. Шунда иккинчи бир кутилмаган иш бўлди, Миср президенти Ҳусни Муборак масъул кишига ишора қилиб, ўзи бунга ижозат берганини билдирди. Шундай қилиб, керакли суратларни олишга улгурдим. Қоидага биноан масъул киши мендан фотоускунани унга беришимни, анжуман ниҳоясида қайтиб беришини айтди. Мен дарҳол ускунани унга бердим. Ушбу тантаналарда олинган эсдалик суратлари Устознинг архивларида сақланиб қолган бўлса керак.\nЮқорида зикр қилинганидай, ўша кунги анжуман Пайғамбаримиз Муҳаммад алайҳиссалом мавлидларига бағишланган бўлиб, унда машҳур қорилар Қуръони каримдан тиловатлар қилишди, машҳур ҳофизлар машҳур мисрлик шоир Аҳмад Шавқий ва бошқа шоирларнинг Расулуллоҳ соллаллоҳу алайҳи васаллам тавваллудларига бағишланган қасидаларидан ўқишди. Шундан сўнг Миср Араб Республикасининг президенти Ҳусни Муборак биринчи бўлиб шайх Муҳаммад Содиқ Муҳаммад Юсуф жанобларига Мисрнинг биринчи даражали “Нил лаври” олтин нишонини топширди. Шу тариқа бир қатор чет эллик ва мисрлик машҳур уламолар ҳам давлат мукофотлари билан тақдирландилар. Анжуман ниҳоясида унинг барча иштирокчилари мукофотланганларни, Шайх ҳазратларини юксак мукофот билан самимий табрикладилар.\nАзҳар Шайхи ҳузурида\nАнжуманнинг эртасига бутун дунё мусулмонлари ўртасида алоҳида нуфуз ва ҳурматга молик бўлган илм даргоҳи, минг йиллар мобайнида Ислом динининг ҳимоячиси бўлиб келган Азҳари шарифнинг улуғ Шайхи Жодул Ҳақ Али Жодул Ҳақнинг Шайх ҳазратлари билан учрашиш таклифини айтиб қолдилар. Миср диёрининг азиз меҳмони, Ўрта Осиё ва Қозоғистон мусулмонлари диний бошқармасининг раиси, муфтий, Совет Иттифоқи Олий Кенгашининг депутати шайх Муҳаммад Содиқ Муҳаммад Юсуф ҳазратларини Азҳари шариф уламолари, устоз ва давлат арбоблари иштирокидаги дўстона мулоқоти бўлиб ўтди. Ўша куни Азҳари шарифнинг Қоҳирадаги ҳазрати Ҳусайн масжиди ҳудудида жойлашган қадимий ва улуғвор биноси ҳар кунгидан ҳам гавжум бўлиб кетди. Азҳари шариф шайхининг қабулхонаси жойлашган иккинчи қават йўлакчасига яп-янги қизил поёндоз солинган. Шайх ҳазратларига Совет Иттифоқининг Миср Араб Республикасидаги элчихонаси масъул котиби, бир қанча масъул ходимлар ва ушбу сатрлар муаллифи ҳамроҳ бўлдик.\nАзҳари шарифнинг фазилатли Шайхи қароргоҳидан жомеъа устозлари, атоқли олимлар табассум ва хурсандчилик билан шайх Муҳаммад Содиқнинг истиқболларига чиқишди. Азҳари шарифнинг Шайхи Жодул ҳақ Али Жодул Ҳақнинг ўринбосарлари, давлат вакиллари, машҳур уламолар, жомеъанинг бўлим ва идоралари масъуллари ҳам ҳозир бўлишди. Шайх Муҳаммад Содиқ Азҳари Шариф шайхига Ўрта Осиё ва Қозоғистон мусулмонлари янги замон арафасида яшаётганлари, Имом Бухорийнинг Ислом ва мусулмонлар ҳаётида тутган муҳим ўрни, Пайғамбаримиз Муҳаммад соллаллоҳу алайҳи васалламнинг суннатларини соф ҳолда сақлаш ишига қўшган ва бу соҳада беминнат хизмат қилган Мовароуннаҳр уламо ва фузалолари ҳақида батафсил сўзлаб бердилар. Шайх ҳазратлари яна Азҳари шарифнинг дунёдаги барчамусулмонларга ҳидоят йўлини кўрсатиш, илм толибларига мўътадил маърифат тарқатишдаги ўрни тўғрисида, қайта қуриш шарофати билан совет Иттифоқининг турли минтақаларидан келиб, Азҳари шарифда илм таҳсил олаётган талабалар ва Миср давлатининг уларга яратиб бераётган имконият ва шароитларни алоҳида таъкидлаб ўтдилар. Шайх Муҳаммад Содиқ шунингдек Аллоҳ таолонинг лутфу инояти ва фазли билан бутун дунёга машҳур бўлган Азҳари шариф ва унинг Шайхи раҳбарлигида олиб борилаётган хизматларга катта баҳо бердилар. Даҳриёна мустабид тузум кўланкаси мусулмонлар ҳаётидан астасекин мавҳ бўлаётгани ва ҳали бу соҳада қилинадиган ишлар кўплиги, биринчи навбатда етук диний кадрлар тайёрлаш, зарур диний адабиётларни чоп этиш лозимлиги, айниқса бу соҳада катта тажрибага эга бўлган Азҳари шариф билан яқиндан ҳамкорлик қилиш муҳимлигини ҳам гапириб ўтдилар.\nШунда Азҳари шариф Шайхи бунинг учун икки ўртада бирор расмий келишув ёки ўзаро шартнома тузилиши зарурияти борлигини айтди. Шайх ҳазратлари у кишига “Камина бунга тайёрман”, дедилар. Азҳар шайхи ишора қилган эди, шахсий котиблари дарҳол қалам-дафтар билан ҳозир бўлди. Унга керакли топшириқлар берилди. Орадан ҳеч қанча вақт ўтмай Ўрта Осиё ва Қозоғистон мусулмонлари диний бошқармаси ва Миср Араб республикасининг Азҳари шариф дорилфунуни ўртасида ўзаро ҳамкорлик, диний кадрларни тайёрлаш, турли диний китобларни нашр этиш ва айирбошлаш, уламо ва устозларнинг ўзаро ҳамкорлиги тўғрисидаги шартнома матни тайёр бўлди. Ҳар икки улуғ ва фазилатли шайх шартнома бандларини синчиклаб ўрганиб чиқишгач, Совет Иттифоқининг Қоҳирадаги элчихонаси масъул ходимлари аввалига бир оз шошиб қолишди. Ҳеч бир тайёргарсизлик ёки танишувларсиз ўзаро ҳамкорлик ҳақида ўз иштирокларида шартноманинг имзоланиши масъулиятидан ташвишга тушиб қолишди. Аммо қайта қуриш сиёсатининг самаралари, қолаверса, Шайх ҳазратларининг мамлакат Олий Кенгаши депутати сифатида катта ваколатга эгаликлари вазиятни хийла юмшатди.\nАслида бундай шартноманинг шошилинч имзоланиши даврнинг талаби эди. Миср мамлакатида Азҳари шарифнинг шайхи мартаба ва мақомда давлат раҳбаридан кейинги иккинчи ўринда турарди. Қолаверса, шайх Жодул Ҳақнинг обрўси ва нуфузи жуда юқори эди. Шайх Муҳаммад Содиқ Юсуф ҳам беш иттифоқчи республика мусулмонларининг диний раҳнамоси, Иттифоқ Олий Кенгашининг депутати сифатида шундай ҳамкорлик шартномасини тузишга ҳақли эдилар. Элчихона ходимлари ҳам бу шартноманинг имзоланиши тарихий воқеа бўлганини таъкидлаб ўтишди. Орадан бир-икки кун ўтиб мазкур шартнома СССРнинг Миср Араб республикасидаги фавқулодда ва мухтор элчиси Виноградов иштирокида қайта имзоланиб, расман тасдиқланди.\nШайх ҳазратларининг юртимизда илммаърифат тарқатиш, узоқ йиллик даҳриёна жамиятда яшаган халқимизнинг диний билимларга бўлган эҳтиёжини қондириш, талабаларнинг илм олиш йўлидаги саъй-ҳаракатларини тўғри йўлга йўналтириш соҳасида олиб борган фаолиятлари ва ҳаракатлари бу билангина чекланмайди. Шайх Муҳаммад Содиқ бу борада ўта беназир бўлиб, ҳеч кимнинг ақли ва хотирига келмаган улуғ ва кенг қамровли ишларга дадил қўл урар ва Аллоҳ азза ва жалланинг мадади билан ҳамиша бунда муваффақиятга эришардилар. Дарҳақиқат, Шайх ҳазратлари талабалик йилларидаёқ Бухородаги МирАраб мадрасасида ҳам, Имом Бухорий номидаги Тошкент олий Ислом маъҳадида ҳам, Ливиядаги олий ўқув юртида ҳам ўзлари илм талабида бўлишлари билан бир қаторда ўзларига эргашган барча шогирд ва илм толибларига қўлларидан келганича ёрдам беришга, уларнинг илм олишларига имкон яратишга интилардилар. Айниқса, у зотнинг талабаларга ҳамиша танқислик қиладиган, аксар ҳолларда етишмайдиган дарслик ва ўқув қўлланмаларини етказиб беришдаги хизматлари алоҳида таҳсинга лойиқ. Кўпинча Бухоро ва Тошкентдаги Ислом ўқув юртларидаги талабалар учун дарсликларни хориждан ҳам олиб келишда кўп жонбозлик кўрсатдилар.\nЭсимда: Иттифоқ Олий Кенгашига Халқ вакили этиб сайланган илк йилларида Ливандаги энг машҳур матбаалардан юқори сифатда чоп этилган кўп нусхадаги ўқув-дарслик китобларини Ливандан тўппа-тўғри Москвага олдириб келар эдилар. Шайх ҳазратлари ўшанда Дин ишлари бўйича қўмитага, Олий Кенгаш раисига вакиллик сўрови билан мурожаат қилиб, божхонага етиб келган дарслик китобларни биттасини ҳам қолдирмай олдириб берган эдилар. Шунда камина бу китобларни картон қутиларга жойлаб, Москвадаги Қозон вокзалига олиб келиш, ҳарбий хизматни тугатиб Тошкентга қайтаётган икки аскар йигит орқали Ўзбекистонга юборишни ташкил қилиш ишида иштироким борлигидан қувонаман. Аскар йигитларга вагондан иккита алоҳида купени сотиб олиб, ҳар икки купенинг шифтигача китоб юклаган, иккала купега аскар йигитларни биттадан жойлаб, поезд йўлбошловчисига илтимос билан бу омонат китоблар мадраса ва талабалар мулки эканини тушунтириб, Тошкентга жўнатиб юборган эдик.\nЎша кунги ҳолат сира эсимдан чиқмайди: Москва ҳавоси тез ўзгариб, тўсатдан шаррос ёмғир ёғиб юборди. Аскар йигитлар устларидаги узун шинелларини ечиб, улар билан китоблар солинган картонларни ёмғирдан пана қилиб ўтиришар, ҳаммамиз бошдан-оёқ шалаббо бўлган, муздек ёмғир суви уст кийимлардан ўтиб, пойабзаллар ичига тўлганига қарамай, китобларни вагонга юклаган эдик. Бу ишларнинг савоби қанчалар улуғ эканини юракдан ҳис қилиб, машаққат ва қийинчиликларни тезда унутган, илмга чанқоқ талабаларнинг бу китоблардан нечоғли хурсанд бўлишларини ўйлаб, ич-ичимиздан севиниб қўяр эдик. Талабалар учун китоблар харид қилиш ёки ундириш, уларни олис юртлардан олдириб келиш, божхона муаммоларини ҳал этиш, яна уни юртимизга жўнатиш ишларига бевосита бошчилик қилган Шайх ҳазратларига Аллоҳ таоло томонидан берилажак ажр-мукофотларнинг бизларникидан ҳам кўп бўлишидан умидворлик эса бундан ҳам севинчли ва фахрли эди.\nЎзбекистон мусулмонлари идораси ходими.\nБақара сураси, 105-оят\n12:03 / 01.11.2017 1510\n07:30 / 03 апрель 4678\n3965 13:28 / 13.12.2017\n1684 22:01 / 27.04.2017\nЯъқуб ибн Иброҳим ибн Ҳабиб алАнсорий 113mdash182 ҳ.й. Абу Ҳанифанинг атоқли шогирди, буюк фақиҳ ва мужтаҳид, Аббосийлар давлати Маҳдий, Ҳодий ва Рашид даврларининг давоми...\n1727 22:15 / 27.04.2017\n1607 22:00 / 27.04.2017\n1876 21:00 / 28 июнь\n453 21:34 / 29 май\n3361 09:50 / 18.04.2018


Россияда норозилик чиқишлари бўлиб ўтди\n20 март куни Москвада норозилик намойишига чиққан мухолифат тарафдорларининг анчагинаси пойтахт милицияси томонидан ушлаб кетилди.\n“Ғазаб куни” муносабати билан уюштирилган намойишларда иштирок этмиш минглаб россияликлар бош вазир Владимир Путин етакчилигидаги ҳукумат истеъфосини талаб қилдилар.\nРоссия ҳукумати сиёсатига қарши қаратилган оммавий норозилик намойишлари Владивостокдан тортиб Иркутск, Барнаул, Омск, Қозон, Новосибирк ва Санкт Петербург шаҳарларида бўлиб ўтди.\n“Ғазаб куни”нинг биринчи намойиши чекка Владивосток шаҳрида бошланди. Шаҳар марказига тўпланган мингдан ортиқ намойишчи бош вазир Владимир Путин истеъфоси ва солиқлар қисқартирилишини талаб қилдилар. Намойишчилар бош вазир Владимир Путин, маҳаллий раҳбарлар, жумладан, Владивосток губернатори Серкей Даркин ва шаҳар ҳокими Игор Пушкарёвни оддий халқ ҳисобидан олигархларни боқаётганликда айбладилар.\n- Бугун мен Медведев ва Путинни ҳамда Даркин ва Пушкарёвларни олигархлар буйруқларини бажараётганликда ва давлатимизни жар ёқасига олиб келганликда айбламайман. Бир сўз билан айтганда буни геноцид, деб аташ мумкин, деди намойишчилар олдида нутқ сўзлаган мухолифат фаолларидан бири.\nНорозилар, шунингдек, губернатор Даркин истеъфоси ҳамда янги губернатор сайлови ўтказилишини талаб қилдилар.\nМаҳаллий расмийларнинг билдиришича, Владивостокдаги намойишда 500 га яқин фуқаро қатнашган, бироқ Озодлик радиосининг мухбирига кўра, норозилар сони икки мингдан ортиқ бўлган.\nИркутск шаҳридаги намойишда эса “Солидарность” ҳаракати етакчиси Борис Немцов қатнашди.\n- Сизлар бутун Россия учун ўрнаксизлар. Россияда кўп одамлар қўлимиздан ҳеч нарса келмайди, деб ўйлайди. Кўп одамлар эса партиялар порахўр бюрократларга тегишли ҳамда олигархлар партияси давлат бошқарувини қўлга киритган ва бутун умр шундай қолади, деб ҳисоблайдилар. Бироқ биз Иркутск шаҳрида халқ кўп нарсани билдиришини намойиш қилдик, деди Борис Немцов.\nРоссия ҳукуматига қарши норозилик намойишлари 20 дан ортиқ шаҳарларда бўлиб ўтди. Кўпгина шаҳарларда эса маҳаллий ҳукумат норозилик намойиши ўтказишни таъқиқлаб қўйди. Хусусан, намойишлар пойтахт Москва ва Калининградда таъқиқланди.\nПойтахт Москвада ҳукумат буйруғига эътибор қилмай, намойиш ўтказишга уринган 60 дан зиёд шахс милиция томонидан қўлга олинди.\nИнтерфакс агентлигининг билдиришича, 30 га яқин намойишчи Пушкин майдонида ва яна 30 дан зиёд киши Трубной майдонида милиция томонидан ушлаб кетилган.\nМосква милициясининг намойишчиларга нисбатан куч қўллагани ва бир неча шахсни калтаклагани хусусида ҳам хабар тарқатилди.


Хитой жаҳоннинг 2012 йилдаги энг йирик учта инвестори қаторига кирди » Бой бўлишни истаганлар учун\nbiznestrener.uz » Тадбиркорлик фаолияти » Хитой жаҳоннинг 2012 йилдаги энг йирик учта инвестори қаторига кирди\nВақти: 10-09-2013, 05:50\nХитой жаҳоннинг 2012 йилдаги энг йирик учта инвестори қаторига кирди\n2012 йил якунларига кўра Хитойнинг хорижий инвестициялари ҳажми 17,6 фоизга ошиб, 87,8 миллиард долларни ташкил этди. Бу ҳақда, мамлакат ҳукумати маълумотларига асосланиб, «Синьхуа» ахборот агентлиги хабар бермоқда.\nШундай қилиб, Хитой ушбу кўрсаткич бўйича АҚШ ва Буюк Британиядан сўнг жаҳонда учинчи ўринни эгаллади – АҚШ Хитойдан 10 баравар, Буюк Британия эса 3 баравра кўп инвестиция чиқарган.\nПекиннинг молиявий компанияларга киритган маблағлари миқдори 10 миллиард долларни ташкил этди, жаҳон иқтисодиётининг реал секторига йўналтирилган Хитой инвестициялари миқдори эса 77,7 миллиард долларга етди.\n2012 йилда инвесторлар бирлашиш ва қўшиб юбориш билан боғлиқ умумий қиймати 43,4 миллиард долларга тенг 457та савдода иштирок этишган.\nЙиғилган хорижий инвестициялар бўйича Хитой ҳозирча 532 миллиард доллар билан бор-йўғи 13-ўринни эгаллаб турибди. Умуман, хитойлик инвесторлар иштирокида жаҳоннинг 179 мамлакати ва ҳудудида 22 мингта корхона ишга туширилган бўлиб, уларнинг салкам 80 фоизи барқарор ва фойда билан ишламоқда.\nУзоқ вақт давомида мамлакатга оқиб келаётган инвестиция ҳажми бўйича етакчи бўлиб келган Хитой аста-секин хорижий компаниялардаги улушини ҳам ошириб бормоқда. Сўнгги маълумотлар шуни кўрсатмоқдаки, охирги 11 йил ичида Хитой хорижга инвестиция чиқариш ҳажмини 30 бараварга оширган (2002 йилда Хитойнинг жаҳон бозоридаги инвестициялари ҳажми 2,7 миллиард долларни ташкил этганди).\nХХРнинг аксарият инвестициялари – тахминан 90 фоизи – давлат компаниялари ҳиссасига тўғри келади. Бироқ, шу билан бирга, хусусий компаниялар ҳам босқичма-босқич фаолликни оширишмоқда. Жумладан, 2011 йилда янги инвестицияларнинг ярми хусусий компанияларга тўғри келганди.\n«Мудис» Ўзбекистон банк тизимини «барқарор» деб топди\nЎзбекистон қарздор мамлакатлар рўйҳатида 165 ўринни эгаллади


Samsung вице-президенти 22 соат сўроқ қилинди\n09:24 / 13.01.2017\nЖанубий Кореянинг Samsung Electronics корпорацияси президентининг ўғли Ли Чже Ённи сўроқ қилиш 22 соат давом этган. Отасининг хасталиги туфайли бир неча йилдан бери компанияни бошқариб келаётган вице-президент Кореяда авж олган коррупция можароси юзасидан терговга чақирилган, деб хабар қилмоқда Ёнхап агентлиги.\nСўроқ 12 январь куни эрталаб бошланган ва деярли бир кун ўтгач, 13 январда якунланган. Ли Чже Ён мамлакат президенти ҳам аралашиб қолган коррупция можаросига алоқадорликда гумон қилиниб сўроқ қилинган.\nЁнхап агентлигининг терговга алоқадор манбасига асосланган ҳолда хабар қилишича, Ли Чже Ён сўроқ давомида президент Пак Кин Хе унинг компаниясини дугонаси Цой Сун Силь ташкилотларига маблағ ўтказишга мажбурлаганини айтган.\n"Бироқ, пора босим натижасида берилган бўлса-да, уни берган киши жазога тортилади. Лининг баёноти эса, жазони енгиллатувчи бўлиши мумкин", — дея мулозим сўзларини келтиради агентлик. Шу билан бирга, Ли компаниясига нисбатан илгари сурилган кўплаб айбловларни рад этган.\nТерговчиларнинг фикрича, Samsung Electronics импичмент қўлланилган президент Пак Кин Хенинг қоҳина дугонаси Цой Сун Силнинг Германиядаги компаниясига 22 миллиард вон (18 миллион долларга яқин) маблағ ўтказганликда гумон қилинади. Гўё консалтинг хизматлари учун ўтказилган маблағлар отлар харид қилиш, Цойнинг қизини отда юришга ўргатиш ва ушбу спорт турига доир анжомларни харид қилишга сарфланган. Бундан ташқари, корпорация 20,4 миллиард вон (17 миллион долларга яқин) маблағни Цой назоратидаги иккита ноҳукумат фондларига ўтказган.\nБундай беминнат хизматларига ташаккур сифатида Цой ўзининг давлат раҳбари билан муносабатларидан фойдаланган ҳолда Samsung ва Cheil Industries Inc. компанияларининг қўшилишини маъқуллаш учун Пенсия жамғармасига босим ўтказган. Пенсия жамғармаси Samsung компаниясининг 11,6 фоиз акциясига ва Cheil Industries Inc. компаниясининг 5 фоиз активига эга бўлган.\nкоррупция Жанубий Корея Samsung Electronics импичмент Цой Сун Силь Ли Чже Ён\nЖанубий Кореянинг собиқ президентининг дугонасига 20 йиллик қамоқ жазоси берилди


Таниқли журналист Лола Зуннунова нима сабабдан Milliy TV раҳбарлигидан кетганини маълум қилди (видео) - Daryo\n18:58, 08.10.2021 84216\nТаниқли журналист, кинотанқидчи Лола Зуннунова 2019-2020 йилларда Milliy TV бош муҳаррири, 2020 йилнинг август ойидан декабрь ойига қадар телеканал бош директори сифатида фаолият олиб борган.\nЛола Зуннунова нима сабабдан Milliy TV бош директорлигидан кетганини маълум қилди. Бу ҳақда журналист YouTube’даги YashinTV каналига берган интервьюсида гапириб берди.\nМен Milliy TV’да жуда ҳам чиройли ва гўзал ижодий муҳит, ижодий вазият ва ижодий ҳолатда ишладимки, бунинг учун фақат шукрона келтираман. Телеканалнинг ҳар бир ходимига, катта ходимидан тортиб токи кичик ходимигача ҳаммасига фақат ташаккурим ва миннатдорчилигимни билдираман.\nБу канал пайдо бўлганидан катта бир портлаш билан чиқди. Жуда статусли, чиройли, элита канал эди, шундайлигича қолди ва Худо хоҳласа, шундайлигича қолади. Мен бу каналга бориб, канални фалон даражага кўтардим демайман. Нима қилинган бўлса ҳам биз катта жамоа билан биргаликда катта натижага эриша олдик.\nРаҳбарлик фаолиятим якунланишига эса менда виждоним билан катта кураш бошланди. Буни фақат Аллоҳ билади ва мен биламан. Қолаверса, катта қизим ҳам ўсмирлик ёшига етиб қолди. Унга жуда кўп вақт ажратишим керак эди, иккинчи қизим ҳам олти ёшга етиб қолди. Ўғлим ҳали жуда ёш. Қолаверса, бош муҳаррир бўлган пайтимда турмуш ўртоғим бошқа вилоятда ишлар эдилар. Вилоятда бошқарув раиси эдилар ва мени жуда катта натижа беришга вақтим, имконим бор эди. Улар вилоятдаги ишларини якунлаб, бу ерга қайтганларидан кейин раҳбарлик ва рафиқаликни тенг ушлаш жуда ҳам қийин бўлди. Мен ўзимдан кечишимга соғлиғимдан, хотиржамлигимдан, тинчлигимдан кечишимга тўғри келди. Кези келганида ўзимни бутунлай ишга бағишлаганимдан эътиқодим ҳам панд еб қолганди. Мана шу гўзал ва чиройли ҳаётимда мен учун қадри баланд эътиқодим, оилам, фарзандларимга дарз кетиб улгурмасидан мен тўхтатишим, аниқроғи, тўхтата олишим керак эди.\nМен 5 декабрь куни бу қарорни қабул қилганман. Кетиш ҳақидаги қарорни раҳбарият эмас, мен ўзим қабул қилганимни шу телеканалдаги уч-тўртта раҳбарлар билишади. Ўша вақтда қароримни айтган бўлсам январь ойида Milliy TV’да раҳбарлик фаолиятимни якунладим.\nМен Худонинг олдида пок виждон, пок юрак ва пок ҳолат билан ишладим, буни Аллоҳ билгувчи. Диний таълимни олишни бошлаганимдан кейин аслиятимиз, ўзлигимиз ва Аллоҳ яратган фитратимизга қайтишим керак эканлигини англай бошлаганимда ўзим билан кураш, руҳий ўзгариш бошланган эди. Олдиндаги катта синовлар қолиб дунёвий ишларга берилиб қолганим ва фарзандларим ҳам шуни кўриб катта бўлаётганини билиб, менда жуда катта туғён бошланган эди.\nСизнинг олдингизга аслиятингизга мос инсонлар келар экан, сизга мос инсонлар ёнингизда турар экан. Мен бу илмга бора бошлагандан кейин атрофимдагилар Аллоҳнинг жуда чиройли элагидан ўта бошлади. Мен бу илмга борганимдан кейин муҳокама, кимнидир ғийбат қилиш, кимнингдир камчилиги, хатосини топиш ва кимгадир «Сен шунга айбдорсан, сени деб шундай бўлди», дейишдан анча узоқлашдим. Биз шу ҳолатлардан рўза тутиб бошладик.\nСуҳбатнинг гули — ғийбат, дейишади. Агар ғийбат бўлмаса, сиз кимга қизиқсиз? Ходимлар орасида кимнидир ёмонлаб келиш ҳолатлари бўларди. Табиийки, кимдир ўзини оқлаш учун, вазиятни тушунтириш учун кимнидир ёмонлаб келарди. Мен ана шу пайт ҳаммани тўхтатар эдим. Бирор марта бирор инсонни ўзи йўғида гапирмаганман, буни ҳамма билади ва тан ҳам олади.\nГап бошқа инсон ҳақида кета бошласа, ана шу ходимга қўнғироқ қилиб хонамга чақиртирардим. Агар ишхонада бўлмаса, овоз баландлагичга қўйиб олдимга шикоят билан келган одамни гапиртирардим. Олдимизда йўқ инсонни гапирдикми, тамом, бу — ғийбат. Ана шу вазият ўтади-кетади, лекин унинг гуноҳ юки қолади.\nАгар унинг ўзидан кечирим сўрамасам, бу гуноҳни ўзим билан бирга қиёматга олиб кетаман. Менга бу керакмиди? Табиийки, йўқ. Кимнидир кимгадир эътирози бўлса, фақат ўзининг олдида муҳокама қилганман. Биз қачон бошқаларнинг камчилигини кўрамиз? Агар ана шу камчилик ўзимизда бўлса. Агар иккита инсон бир вазиятга икки хил муносабат билдириб, биринчи томон бу тўғри деса-ю, иккинчи томон балки, мана бунақадир, дедими, тамом, иккинчи томоннинг ўзи ана шу фикрни хаёлидан ўтказди. Одам ўзида бор иллатни бошқада кўра олар экан. Устозимдан олган илмларим натижасида шуни англадимки, қанчалик муҳокамадан узоқ бўлсангиз, ўзингиз ҳам муҳокамалардан холи бўласиз.\nКимнидир муҳокама қилишдан аввал, кимнидир камчилигини айтишдан аввал кўзгуга боқайлик, ким турибди кўзгуда?! Муҳокамалар ичра қолган, хато ва камчиликларни қайта-қайта қиладиган ўзимиз турибмизми?! Демак, аввал кўзгудаги ўзимизни тўғрилайлик, муҳокамачилар ва камчиликлар ўз-ўзидан йўқолади, кўзингиз асло унақа нарсаларни кўрмайди. Фақат гўзаллик кўринади, алҳамдулиллаҳ.\nЛола Зуннунова 2019-2021 йилларда Milliy TV телеканалларида фаолият олиб борган. 2019 йилнинг январь ойидан бошлаб Milliy TV каналида бош муҳаррир лавозимида, 2020 йилнинг август ойида эса каналнинг бош директори лавозимида фаолият юритди.\n10:43, 23.11.2021 47203\n09:48, 16.11.2021 42392\n20:22, 26.11.2021 16468\n23:54 Бугун 1055\n23:44 Бугун 934\n23:29 Бугун 1303\n23:14 Бугун 3232\n07:05 Бугун 83558\n09:50 Бугун 71420\n18:20 Бугун 62783


МСК раиси мухолифат хулосасини тасдиқлади\nМарказий Сайлов комиссияси раиси 27 декабр кечқурун сайловларни расман ўтди деб эълон қилди.\n20 йилдан бери ўзбекистонликлар президент Каримовнинг "ўзига хос, ўзига мос" тилига кўникиб қолди.\nМасалан, Ислом Каримов "аҳмияти" деса ўзбеклар "аҳамияти", демоқчи, деб тушунаверади.\nЖаноб Каримовга келишик қўшимчаларнинг ҳам "аҳмияти" йўқ:\n"Ким учун ва нима учун овоз бераётганига чуқур англаб..."\nЎзбекистон президентининг айтадиган гапи, одатда шу қадар кўп, фикрлари шу қадар кўп йўналишли бўладики, жумласи қачон бошланиб қачон тугашини билмай қоласиз.\nМамлакат раҳбарининг нутқига қараганда, Марказий сайлов комиссияси раиси Мирзоулуғбек Абдусаломовнинг нутқи анча равон кўринади.\nСўзларни тўлиқ, орфоэпия қоидаларига риоя қилган ҳолда талаффуз қилади у.\nМана сайлов кунги брифингда ирод этган нутқидан парча:\n"Дастлабки маълумотларга кўра, сайловда қарийб 15 миллион 108 минг 950 сайловчи иштирок этди. Бу рўйхатга киритилган сайловчилар умумий сонининг саксан еттию ўнда саккиз фоизини ташкил этади".\n"CаксОн"ни "саксАн", деб талаффуз қилганини кечирсак, раис жаноблари бундай тоза талаффузи билан Театр институтида саҳна нутқидан дарс бергудай.\nЖаноб Абдусаломовнинг ўрта мактабни она тилида битиргани кўриниб, аниқроғи эшитилиб турибди.\nШунинг учун ҳам у кишининг брифинг давомида айтган мана бу гапи, гапидаги бир сўз эътиборимизни ўзига торди:\n"Ўзбекистон Республикаси Олий Мажлиси Қонунчилик палатасига сайлов барча демократик қоида ва принципларга тўлиқ риё қилган ҳолда ўтказилди", деди Мирзоулуғбек Абдусаломов.\nБу баёнотни нотўғри тушунмадикми, деб ҳар эҳтимолга қарши китоб кўрдик.\nИзоҳли луғатда "риё" сўзи "Мунофиқона ҳатти-ҳаракат, иккиюзламачилик", деб тушунтирилган.\n"Мунофиқона ҳатти-ҳаракат, иккиюзламачилик" қилган киши эса, Изоҳли луғатга кўра, "риёкор"дир.\nАгар 27 декабр куни ўтказилган сайловни мухолифат, инсон ҳуқуқлари ҳимоячилари, қатор халқаро ташкилотлар айнан "мунофиқона хатти-ҳаракат, иккиюзламачилик" деб атаётгани инобатга олинса¸ Марказий сайлов комиссияси раисининг гапи уларники билан битта жойдан чиқди-қолди!\nБалки адашгандир раис? "Риоя" демоқчи бўлгандир?\nБироқ ўзбек "риоя"ни ҳеч қачон "риё"га бехос алмаштириб юбормайди. "И"ни тушириб қолдириб, "роя" дейиши мумкин, лекин "риоя"ни "риё" демайди.\nБас, шундай экан, раиснинг адашиб кетганини, балки, унинг сиëсий ориентациясидан эмас, Фрейд оқсоқолнинг таълимотидан излаш керакмикан?\nУмуман, президент Каримовнинг нутқларини тушуниш учун ҳам Фрейдни ўрганиб қўйиш керак.\nУ киши 27 декабр куни овоз бериш участкасида бир неча йилдан бери такрорлаб келаётган гапини яна бир марта айтди:\n"Ҳеч кимдан кам бўлмаган давлат бўламиз, жамият бўламиз, деган шиорни амалга оширишда мана шундай бугун имкониятларимиз катта бўлаяпти".\nШахсан мен ҳали бирон марта ўзбекни, Ўзбекистонни биров камситганини эшитган эмасман.\nҚаердан пайдо бўлган бу ноқислик комплекси?\nФрейдни ўқинг, Фрейдни!\nУни ўқимасангиз президент Каримовнинг нутқидаги мантиқни тушунишингиз қийин.\n27 декабр куни у киши мана бундай хабар қилди:\n"Кўплаб билимдон сиёсатшунослар ва дунё миқёсидаги катта мутахассислар Ўзбекистоннинг парламент тизимини яратиш тажрибасини ўрганмоқдалар".\nДемак, Ўзбекистон ҳеч кимдан кам эмаслигини исботлаб бўлибдида?! Унда бояги гапнинг нима кераги борийди?!\nЛекин Фрейд билан машғул бўлиб, президент таълимотига беъэтибор қолманг.\nМасалан, у киши инсоният асрлар давомида жавобини излаб тополмаётган "парламент нима", деган масала жавобини 27 декабр куни лўнда тушунтириб берди.\n- В парламенте сидят различные общественные силы, представители, партийных партий, они представляют свои идеи, как узбеки говорят по-узбекски, это "ғоя", второе, они представляют "дастур", то есть программу представляют. Вот в этом они отличаются друг от друга, деб тушунтирди Ўзбекистон президенти.\nҲа, ўзбек ҳеч кимдан кам эмас!\nУ бутун дунёга парламент нима эканлигини тушунтириб қўя билади. Яқин орада бутун дунё "ғоя" нималигини, "дастур" нелигини тушуниб етади.\nБу сўзлар барча парламентларда атама ўлароқ ўзбекча янграй бошлайди.\nФақат улар Ўзбекистон президенти таълимотига риё қилишмаса, риоя қилишса бўлди.\n"Риë"ми ëхуд "риоя"?


Жолининг отаси қизи ва Питт ҳақига дуо қилишларини сўради\n15:51 / 21.09.2016\nАнжелина Жолининг отаси, актёр Жон Войт қизининг Брэд Питт билан ажрашуви ҳақида изоҳ берди. Унинг айтишича, бу хабар уни шокка тушириб қўйган, шу боис у қизи ва куёви ҳақига дуо қилишини маълум қилган. Бу ҳақда Inside Edition нашри ёзмоқда.\n77 яшар Войтнинг фикрича, эр-хотин “ўртадаги бирор-бир жиддий сабаб туфайли” ажрашиш ҳақида ана шундай қарорга келишган. «Мен нима бўлганини билмайман, аммо буни эшитиш жуда қайғули. Улар ҳақига дуо қилинг», — деди актёр.\nЭслатиб ўтамиз, Жоли 19 сентябрь куни актёр Брэд Питт билан ажрашиш учун ариза берган эди. ОАВ маълумотига кўра, актриса эрининг болалар тарбиясига беэътиборлигидан норози бўлган.\nПитт Жоли ажрашув\nФҚБ Брэд Питтнинг ўғлига нисбатан зўравонлик қилгани ҳақидаги ишни ёпиб қўйди\nБрэд Питт ўғлига қўпол муомала қилмаганлиги ойдинлашди\nБрэд Питт Анжелина Жоли билан ажрашганидан сўнг илк бор оммага кўриниш берди


3-сонли талабалар турар жойи\n3-сонли талабалар турар жойи ҳақида маълумот\nТошкент молия институтига қарашли 3-сонли талабалар турар жойи Юнусобод тумани, Осиё кўчаси, 1-уй, 9 қаватли, 193 ўринга мўлжалланган, ҳар қаватда 2 ва 3 киши яшаши мумкин бўлган хоналари бор. Ҳар бир қаватда дам олиш хоналари, овқатланиш хоналари, кир ювиш хоналари, ювиниш хоналари замон талаблари даражасида жиҳозланган. Талабаларни соғлом ва бақувват бўлишлари ва шуғулланишлари учун спорт зал турли хил спорт анжомлари билан жиҳозланган. Талабаларни соғлиғи учун тиббиёт хонаси фаолияти йўлга қўйилган. Талаба-ёшлар юртимизда ва жаҳонда бўлаётган воқеа ҳамда ҳодисалардан хабордор бўлишлари учун 11 турдаги газета ва журналларнинг охирги сонлари билан таъминланган. Талабалар турар жойида кутубхона фаолият юритади. Кечаю-кундуз профессор-ўқитувчилар ва ишчи-ходимлар томонидан навбатчилик йўлга қўйилган.\n3-талабалар турар жойидан фотолавҳалар


Мактаб ўқувчиси – университет талабаси\nЭ. Иззатуллаев номли мактабнинг битирувчи синф ўқувчиси, аълочи қизимиз Дурдона Султонбоева дастлаб шаҳарда, сўнгра республика миқёсида ўтган танловда фахрли ўринга сазовор бўлиб, Алматидаги Қозоғистон муҳандислик-технология университетида давлат гранти асосида ўқиш ҳуқуқига эга бўлди.\nДурдонанинг ота-онаси – Ғани Тошпўлат ўғли ва Шаҳло Одил қизининг, айниқса, «Жанубий Қозоғистон» таҳририяти Туркистон бўлимига хушхабарни етказиб, қувончини баҳам кўрган бобоси Тошпўлат Темиров ҳамда бувиси Дилбар Турсунбой қизининг қувончида чек йўқ.\nМактабда шу муносабат билан ташкил этилган махсус тадбирда директор Дадахон Жалилов, устозлар, синфдошлари, яқинлари Дурдона Ғани қизини муваффақияти билан муборакбод этиб, уни мактабнинг шонли тарихига қўшилган муносиб улуш деб баҳолашди. Дурдонанинг зафари – уни ўқитган, тарбиялаган заҳматли устозларнинг ҳам ютуғидир. Шогирд камоли – устоз муроди, деган нақл бежиз айтилмаган.\nГулнора ИБОДУЛЛАЕВА, мактаб директорининг ўринбосари, 2018-05-17, 11:50 259


Каркас усулида барпо қилинаётган кўп қаватли уйлар қанчалик хавфсиз? Вазир ўринбосари изоҳ берди\n10:57 / 09.01.2021\nКаркас услубида барпо қилинаётган кўп қаватли турар жойлар монолит усулда қурилаётгани учун бақувват ҳисобланади. Қурилиш вазирининг биринчи ўринбосари Шерзод Ҳидоятов Kun.uz мухбири саволига жавобан шундай баёнот берди.\n- Республикада кўп қаватли турар жойларни қуриш авжида. Сўнгги вақтларда кузатаётганим кўп қаватли уйлар каркас усулда барпо қилинмоқда. Яъни, устунлар аввал барпо қилиниб, сўнгра деворлари қурилмоқда. Бу уйларнинг хавфсизлик даражаси ўрганиб чиқилганми?\n«Қурилиш меъёрлари бор. Қурилиш вазирлиги назорат асосида текширганида сейсмик ва ёнғин хавфсизлигини биринчи навбатда ўрганади. Конструктив жараёнга доир меъёрларнинг бир неча тури бор. Сиз айтаётган каркасли уйлар монолит тизим бўлиб, жуда ҳам бақувват ҳисобланади. Устунлар ва том қисми бир-бирига уланган ҳолда қурилади ҳамда уни Ўзбекистоннинг 8 ва 9 баллик сейсмик хариталари бор, шунга мувофиқ лойиҳалаштиради.\nСўнгра, лойиҳа экспертизадан ўтказилади. Ноқонуний қурилишларни тўхтатиш кераклигининг энг асосий сабаби ҳам шу. Экспертизадан ўтказилмасдан ҳар қандай қурилиш ишларини олиб бориш қатъиян ман этилади, чунки бунда сейсмик талабларга жавоб бермаслиги ҳам мумкин», - дея жавоб берди Шерзод Ҳидоятов.\n13:40 / 31.03.2021\nЎзбекистонда уй-жойлар нархини арзонлаштириш мумкинми? Ижтимоий ижара масканлари нима?\n09:59 / 27.03.2021\nЯнги қурилган уйларни қабул қилишда коррупцияга йўл қўйилмайди – Шерзод Ҳидоятов\n08:01 / 17.03.2021\nЯнги уйлар нархи нега қиммат? Молиячи ва вазир суҳбатида арзон уй-жойлар масаласи\n18:11 / 04.03.2021\nШерзод Ҳидоятов янги қурилаётган уйларни қабул қилишда жорий этиладиган янги тизим ҳақида маълумот берди


Гимнастика Федерацияси - Lola Karimova\nБОЛАЛАР МОСЛАШУВИ МАРКАЗИ\n2010 йилнинг декабрь ойида Осиё гимнастика уюшмасининг (AGU) Бош Ассамблеяси томонидан Лола Каримова-Тилляева Осиёда гимнастикани ривожлантиришга қўшган ҳиссаси учун AGUнинг Фаҳрий Президенти дея эълон қилинди.\nҚатар пойтахти Доха шаҳрида 2010 йилнинг 20 декабрида бўлиб ўтган учрашувда Осиё гимнастика уюшмаси Президенти Раҳмон ал-Шатрининг Лола Каримова-Тилляевани AGUнинг фаҳрий Президенти этиб сайлаш таклифини 32та аъзо давлатлар вакиллари бир овоздан қўллаб-қувватладилар. Раҳмон Аль-Шатри ўзбекистонлик гимнастчиларни жаҳон миқёсида эришаётган муваффақиятларида Лола Каримова-Тилляева раҳбарлигидаги Ўзбекистон гимнастика федерасиясининг ўрнини ҳамда унинг мазкур спорт тури ривожига қўшаётган улкан ҳиссасини таъкидлаб ўтди.\nЛола Каримова-Тилляева раҳбарлигидаги Ўзбекистон гимнастика федерацияси 2005 йилда ташкил этилди. Янги гимнастика федерацияси илгари мустақил равишда фаолият юритиб келган 5та гимнастика федерацияларини бирлаштириш натижасида ташкил этилди. Ушбу йўналишларни бирлаштиришдан асосий мақсад машғулотлар самарадорлигини ошириш, спортчиларнинг 2008 йилда Пекиндаги Олимпия ўйинларида муваффақиятли иштирокини таъминлаш ва жаҳон гимнастика саҳнасида Ўзбекистон мавқеини кўтаришдан иборат бўлди.\nЎз ичига бадиий ва спорт гимнастикасини, трамполин, акробатика ва умумий гимнастикани олувчи ягона федерациянинг яратилиши гимнастиканинг Ўзбекистонда ривожланиши ва ўзбек гимнастикасининг жаҳон саҳнасидаги мавқеини кўтаришда катта аҳамият касб этди.\nЛола Каримова-Тилляева 2007 йилда спортчилар машғулотларининг унумдорлигини оширишга йўналтирилган ҳамда улар саломатлиги, пархези ва рухий ҳолатини кузатиб борувчи мутаҳассисларни ўзида мужассам этган гимнастика бўйича олий спорт маҳорати мактабини ташкил этиш режасига етакчилик қилди.\nРеспублика маҳсус болалар ва ўсмирлар спорт мактаби 2010 йилнинг охирида ташкил этилди. Мазкур муассаса Ўзбекистоннинг турли ҳудудларидан келган ёшлар учун старт майдони сифатида хизмат қилади. Ушбу гимнастика мактаби халқаро стандартлар асосида ташкил этилган. Бу ерда мураббийлар, спорт шифокорлари, диетологлар, психологлар ва педагоглар ўзаро ҳамкорлик асосида ишлаб, бўлажак чемпионларни етиштирадилар.\n2013 йилнинг бошида ушбу мактаб қошида халқаро тоифадаги гимнастчиларни тайёрлашга мўлжалланган янги замонавий бино барпо этилди.\nГимнастика мактабига республика миқёсидаги турли мусобақа ғолиблари, энг қобилиятли ёшлар ҳар йил жалб қилинадилар.\nЎзбекистон гимнастика федерацияси томонидан олиб борилаётган ишлар шарофати билан охирги 10 йил мобайнида гимнастика Ўзбекистонда сезиларли даражада оммалашди. Федерация мунтазам равишда жисмоний тарбия муаллимлари учун ҳамда мактаб ва болалар боғчаларида семинарлар ва дарслар ташкил этади. Бунинг натижасида, нафақат Тошкент шаҳрида, балки вилоятларда ҳам гимнастика билан шуғулланувчи болаларнинг сони ортиб бормоқда. Замонавий гимнастика марказлари Ўзбекистоннинг барча вилоятларида очилди. Бадиий гимнастика бўйича миллий терма жамоанинг 70 фоизини вилоят гимнастика мактабларидан танлаб олинган спортчи қизлар ташкил этади.\n2009 йилда республика бўйича гимнастика билан шуғулланнувчи болалар сони 2500тани ташкил этган бўлса, бугунги кунга келиб уларнинг сони 30000тадан ошди.\nҲудудий бадиий гимнастика секцияларида машқ қилувчи қизлар учун кийим яратишда асосий аҳамият миллийликка, миллий урф одатларга берилиб, либослар айнан шу асосда яратилади.\nМамлакатимизда нуфузли халқаро мусобақаларнинг ўтказилиши анъана тусига кирди. Кўплаб юқори малакали спорт экспертларининг фикрига кўра, мазкур мусобақалар барча халқаро стандартлар талабига жавоб берган ҳолда ўтказилмоқда.\n2014 йилда ўзбекистонлик гимнастикачи қизлар Жанубий Кореяда бўлиб ўтган Осиё уйинларида жамоа ҳисобида ғалаба қозониб, тарихда илк маротаба Осиё буйича биринчиликни қўлга киритдилар. Малайзиядаги Осиё чемпионатида эса Ўзбекистон шарафини ҳимоя қилган юниорлар олтин, кумуш ва бронза медалларини қўлга киритиб, ажойиб натижаларга эришдилар.\n2015 йилнинг июнь ойида Ўзбекистон терма жамоасининг аъзолари жамоа ҳисобида олтин медалга сазовор бўлиб, Осиёда биринчилик эгалладилар. Гуруҳ машқлари буйича эса Ўзбекистон терма жамоаси кўпкурашда учинчи ўринга сазовор бўлди.\n2014 йилнинг октябрь ойида Тошкент шаҳрида Халқаро гимнастика федерациясининг 80-Конгресси бўлиб ўтиб, унда 81 давлатдан ташриф буюрган делегатлар иштирок этдилар.\n"Дроплет" эко арт лойиҳаси\n“Мирзо Улуғбек. Осмон тоқига қўйилган нарвон” номли ҳужжатли фильм\nМирзо Улуғбек ҳақидаги хужжатли фильм Халқаро Венеция кинофестивалида "Кинео"…\nИслом Каримов номидаги Фондда хорижда таҳсил учун грант соҳибларини…


BBC Uzbek - Multimedia - Тамара Шокировани танитган режиссёр Шуҳрат Аббосов уни хотирлайди\nТамара Шокировани танитган режиссёр Шуҳрат Аббосов уни хотирлайди\nСўнгги янгиланиш 23 феврал 2012 - 10:48 GMT\nОғир касаллик туфайли таниқли актриса Тамара Шокирова 56 ёшида оламдан ўтган. У ўнлаб роллари орасида Шуҳрат Аббосовнинг "Оловли йўллар" кўп серияли фильмида яратган Юлдузхон образи билан кўп муҳлисларининг ёдида муҳрланиб қолган.\nОғир касаллик туфайли таниқли актриса Тамара Шокирова 56 ёшида оламдан ўтган.\nУ ўнлаб роллари орасида Шуҳрат Аббосовнинг "Оловли йўллар" кўп серияли фильмида яратган Юлдузхон образи билан муҳлисларнинг ёдида муҳрланиб қолган.\nШуҳрат Аббосов уни илк бора 16 ёшида фильмга олган. У биз билан суҳбатда Тамара Шокирова яратган қудратли образлар, ўзи етиштирган актрисалар, ҳамда уларнинг ўрнини кимлар эгаллаётгани ҳақида сўзлади.


АҚШ Покистонга қарши янги чоралар тайёрламоқда\n08:10 / 03.01.2018\nАҚШ Покистонга қарши янги чоралар тайёрламоқда, бу терроризмни қўллаб-қувватлаш масаласи туфайли рўй беради. Бу ҳақда Қўшма Штатлар президентининг матбуот котиби Сара Сандерс маълум қилди.\nУнинг сўзларига кўра, янги чоралар ҳақида “яқин 24-48 соат ичида” эълон қилиниши кутилмоқда.\nАввалроқ АҚШнинг БМТдаги доимий вакили Никки Ҳейли Қўшма Штатлар маъмурияти ҳозирча Покистонга 255 млн долларлик ёрдам пулини тақдим этмаслиги ҳақида маълум қилди ва ушбу мамлакатни терроризм муаммосига нисбатан “икки хил ўйинда” айблади. У Исломободга тақдим этиладиган ёрдам қисқариб боришини ҳам истисно этмади. Ҳейли маълум қилган ёрдам эса ҳарбий соҳага тегишлидир.\nАҚШнинг Халқаро тараққиёт бўйича агентлиги (USAID) маълумотларига кўра, 2018 йилда 25,8 млрд долларлик миқдорда халқаро ёрдам ажратилиши режалаштирилган бўлиб, бундан Покистонга ривожланиш ҳамда гуманитар дастурлар учун 345 млн доллар тақдим этилади.


Жиноят кодексига янги жазо тури киритилмоқда\n18:20 / 08.08.2015\nЎзбекистон Республикаси Олий Мажлиси Сенати аъзолари томонидан Жиноят кодексига озодликни чеклаш бўйича янги жазо чораси киритилмоқда.\nЯнги ўзгаришга кўра, жиноят содир этган шахс озодликдан маҳрум этилмайди, балки оиласи ҳамда яқинлари ёнида жазо чорасини ўтайди. Озодликни чеклаш 6 ойдан 5 йилгача, вояга етмаганлар учун 6 ойдан 2 йилгача суд томонидан белгиланади. Бунда у ишга, ўқишга бориши мумкин. Бироқ, оммавий тадбирларда иштирок эта олмайди, таъқиқланган жойларга бормайди, транспорт воситасини бошқармайди, иш ва ўқиш жойини ўзгартирмайди, алкогол ичимликлар истеъмол қилмайди. Шунингдек, интернет, мобил телефондан фойдаланмайди. Агарда ушбу тақиқларга риоя этмаса, озодликдан чеклаш бошқа жазо билан алмаштирилади.\nҚайд этилишича, озодликни чеклаш чораси харбий хизматчилар ва чет эл фуқароларига қўлланилмайди.\nУшбу қонун бўйича сўзга чиққанлар қўл ҳаракати соҳасидаги ҳуқуқбузарликларни назорат қилиш ва қайд этишнинг автоматлаштирилган тизимини такомиллаштириш мақсадида Ўзбекистон Республикасининг Маъмурий жавобгарлик тўғрисидаги Кодексга киритилаётган янги нормаларни ҳам атрофлича муҳокама қилишгандан сўнг, мазкур қонунни маъқуллаб овоз беришди.


Осиё Футбол Конфедерацияси 2020 йилги футбол мавсуми натижалари клублар рейтингида инобатга олинмаслигини эълон қилди\nАйни вақтда Қатарнинг Доха шаҳрида ОФК чемпионлар лигасининг гуруҳ босқич ўйинлари давом этмоқда. Лекин ОФКнинг клублар учун мўлжалланган иккинчи мусобақаси – ОФК Кубогининг бу йилги мавсуми ўтказилмайдиган бўлди.\nБугунги шароитда барча мамлакатлардаги вазиятни ҳисобга олган ҳолда ва энг муҳими, футболнинг вирус тарқалишига сабаб бўлиб қолмаслигини асосий шарт санаб, ОФК халқаро мусобақаларни босқичма босқич тиклашни мақсад қилиб белгилади. Шунинг учун терма жамоаларнинг барча ўйинлари, шу жумладан Ўзбекистонда ўтказилиши режалаштирилган ёшлар ўртасидаги Осиё чемпионати кейинги йилга қолдирилди. 2020 йил тақвимида фақат битта мусобақа – ОФК чемпионлар лигаси давом эттириладиган бўлди.\nШунга кўра, агар 2020 йил футбол мавсуми натижалари умумий рейтингда ҳисобга олинадиган бўлса, ОФК Кубогида иштирок этувчи мамлакатларнинг баллари ОФК чемпионлар лигасида иштирок этадиган мамлакатларникидан фарқ қилмасин деган мақсадда, ОФК мусобақаларни ўтказиш қўмитаси 2020 йилги футбол мавсуми натижалари клублар рейтингида инобатга олинмайди деган қарор қабул қилди.\nБу қарор ОФК ижроия қўмитаси томонидан қўллаб-қувватланди.\n2021-2022 йиллар мавсуми учун, аввал эълон қилинганидек, 2019 йил натижалари асосида тузилган рейтинг амал қилади ва унга кўра Ўзбекистон Ғарбий Осиё минтақасида 6-ўринни эгаллаган ҳолда клублар мусобақаларида қуйидаги йўлланмаларга эга бўлади:\nОФК Чемпионлар лигаси: 1+1 (гуруҳ босқичида битта, плей-офф босқичида битта жамоа)\nОФК Кубоги: 1 (гуруҳ босқичида битта жамоа)\n2023 йилдаги ўринлар тақсимоти 2021 йил мавсуми натижаларига биноан тақсимланади ва шу тартибда давом этади (яъни 2024 йил учун 2022 йил мавсуми натижалари, 2025 йил учун 2023 йил мавсуми натижалари ва ҳоказо).\n2021 ва 2022 футбол мавсуми учун ОФК кубоги ўринлари\nЮқоридагиларга қўшимча тарзда, ОЧЛ тақсимотида 6-ўриндаги мамлакатлар учун ОФК кубогида битта қўшимча гуруҳ босқичи йўлланмаси берилади. 2021 ва 2022 йил мавсумлари учун булар Филиппин (АСЕАН ҳудуди) ва Ўзбекистон (Марказий ҳудуд) мамлакатлари бўлади.\nБиз “Пахтакор”га кейинги ўйинларда омад тилаймиз ва мамлакат учун натижа кўрсатиш босимидан халос бўлганларини, қолган учрашувларда эркин ҳаракат қилишлари мумкинлигини эслатмоқчимиз.